Bungisngis, Cyclops Filipina?

Mengikut mitos Yunani Kuno, ada sebuah kaum yang aneh: bertubuh gergasi dan bermata satu di dahinya. Makhluk ini bernama Cyclops yang bermaksud ‘bermata bulat’.  Dalam karya popular Homer iaitu Odyssey, hero bernama Odyssey bertempur dengan Cyclops bernama Polyphemus, anak dewa Poseidon dan Thoosa.

Walaupun lagenda Cyclops berasal dari Eropah, mengapa Filipina yang berada jauh di timur mempunyai lagenda yang sama, menamakan makhluk itu sebagai Bungisngis?

Bungisngis: Apa yang Kita Tahu

Dr. Maximo Ramos telah lama mengkasi mitologi Filipina dan telah menerbitkan bukunya bertajuk “The Creatures of Philippine Lower Mythology”. Beliau menjelaskan, dalam kisah lagenda Batangas, raksasa Bungisngis digambarkan sebagai ‘lelaki bertubuh besar yang sentiasa ketawa’. Nama Bungisngis dikatakan berasal dari kata ‘ngisi’ dari bahasa Tagalog, bermaksud: menunjukkan giginya. Makhluk ini juga mempunyai bibir yang besar sehingga apabila dia memuncung, bibirnya mampu menutup mukanya. Kekuatannya ditunjukkan dengan pertempuran dengan kerbau sehingga kerbau tersebut tumbang oleh lutut Bungisngis.

Bungisngis tinggal di hutan dan dietnya seperti manusia, memakan apa saja terutamanya mangsa mengikut saiz gergasinya. Dalam lagenda Batangas, Bungisngis mendengar percikan api yang memanggang daging kerbau. Kemudian dia inginkan bahagiannya setelah bertemu penduduk yang memanggang daging itu. Kemudian dia memakan daging dengan lahap.

Bungisngis: Menjejak Asal-Usulnya

Amat mudah untuk menjejak asal-usul makhluk lagenda ini jika melalui manuskrip epic Ibalong. Manuskrip yang juga dikenali sebagai Handiong atau Handyong adalah 60 buah kepingan rangkap yang mengandungi kisah lagenda di kawasan Bikol, Filipina, dipengaruhi oleh kitab Ramayana dan Mahabrata pada zaman Srivijaya (abad ke-7 Masihi).

Dalam Ibalong, raksasa bermata satu itu digelar sebagai Buring, manakala melalui kitab Hindu itu makhluk itu dikenali sebagai Kabandha. Biag ni Lam-ang, iaitu puisi epik orang kawasan Ilocano dari Filipina juga dipengaruhi oleh Ramayana dan Mahabrata.

Kita boleh lihat bahawa masyarakat yang mempunyai kisah lagenda ini telah di-indianisasi-kan. Kita telah sedia maklum bahawa pengaruh Hindu-Buddha telah menjalar di Borneo dan Semenanjung Melayu melalui perdagangan dan migrasi. Kajian DNA menunjukkan penduduk orang India telah wujud di kepulauan Filipina sebelum kedatangan penjajah Sepanyol. Jadi tidak mustahil mengapa kisah-kisah lagenda Bungisngis mempunyai pengaruh Hindu.

Kisah Bungisngis juga mempunyai persamaan dalam kisah lagenda Borneo yang telah dicatat dalam “Filipino Popular Tales Collected and Edited with Comparative Notes” oleh Dean S. Fansler.

“For a Borneo story of a “Deer, Pig, and Plandok (Mouse-Deer)”.  In this tale, it is the clever plandok who alone is able to outwit the giant. In the latter story there are seven animals,–carabao, ox, dog, stag, horse, mouse-deer, and barking-deer. The carabao and horse in turn try in vain to guard fish from the gergasi (a mythical giant who carries a spear over his shoulder). The plandok takes his turn now, after his two companions have been badly mishandled, and tricks the giant into letting himself be bound and pushed into a well, because the “sky is falling.” There he is killed by the other animals when they return.”

Menghayati Kisah Lagenda Tiga Sekawan Filipina – Si Monyet, Anjing, dan Kerbau

Ilustrasi Bungisngis membelasah Si Kerbau

Terdapat tiga ekor sahabat – Si Monyet, Anjing dan Kerbau. Mereka bertiga bosan tinggal di kota jadi mereka pergi ke kampong untuk berburu. Bekalan mereka untuk pergi ke destinasi mereka adalah nasi, daging, dan peralatan dapur.

Pada hari pertama Si Kerbau tinggal dalam rumah untuk memakan makanan supaya dua sahabatnya dapat menikm4ti makanan apabila kembali dari berburu. Setelah dua sahabat itu pergi berburu, Si Kerbau mula memanggang daging. Malangnya bunyi percikan api panggangan itu didengari Bunginsgin yang berada di hutan. Dengar perutnya kosong, Bungisngis tiba di rumah Si Kerbau dan berkata: “Kawan, nampaknya kau sediakan makanan untuk aku”.

Si Kerbau membalas dengan serangannya kepada makhluk bermata satu itu. Bungisngis berang akan tindakan tidak ramah Si Kerbau dan menanduknya dengan tanduk, kemudian tumbangkan Si Kerbau. Bungisngis kemudian melahap daging panggang dan melarikan diri.

Apabila Si Monyet dan Si Anjing balik dari berburu, keadaan rumah mereka berantakkan dan melihat Si Kerbau terbaring di tanah. Si Kerbau beritahu bahawa ada seorang lelaki berbadan besar datang dan membelasahkannya. Mereka bertiga kemudian terus memasak makanan mereka dan lupakan apa yang berlaku. Bungisngis sekali lagi nampak tiga sekawan memasak, namun dia tidak berani menceroboh kerana mengetahui bahawa tiga lawan satu bukanlah suatu kelebihan buatnya.

Keesokkan harinya, Si Anjing tinggal untuk memasak makanan mereka. Setelah makanan siap, Bungisngis tiba dan berkata yang sama seperti semalam. Si Anjing berang akan tetamu tak diundang itu tapi Bungisngis terus menyerang tanpa ragu. Sebaik Si Anjing tumbang, dia berundur ke sudut rumah dan biarkan Bungisngis melahap makanan. Dia boleh memanggil kawannya dengan salakkan namun dia tidak berani kerana takut dia bakal dibvnuh oleh makhluk itu.

Tiga sekawan itu tidak tahan dan mereka harus lakukan sesuatu. Hari ketiga, giliran Si monyet tinggal di rumah. Sebelum memasak, Si Monyet menggali lubang di depan periuk. Selepas dia siapkan makanan, dia letakkan nasi dalam periuk. Apabila Bungisngis muncul semula, Si Monyet mempelawanya: “Tuan, makanannya telah sedia. Harap tuan terima dengan senang hati.”

Bungisngis terima tawaran itu, kemudian duduk di kerusi dan menghulurkan tangannya. Si Monyet mendekatinya dan memegang kaki kerusi. Tanpa ragu Si Monyet menghumban Bungisngis di lubang yang dia gali, seterusnya menguburkannya.

Apabila dua sekawan balik, mereka bertanya tentang Bungisngis dari Si Monyet. Mulanya Si Monyet tidak endah. Setelah dipaksa banyak kali, barulah Si Monyet bagitahu perkara sebenar. Dua kawan itu terus ke lubang tersebut dan menggalinya, nak tahu sama ada Bungisngis telah m4ti. Malangnya Bungisngis masih hidup. Dia keluar dari lubang dan membvnuh kedua-dua sahabat itu.Si Monyet pula melarikan diri dengasn memanjat pokok.

Bungisngis pun mengejar Si Monyet: “Aku akan bvnuh kau!”

“Jangan bvnuh aku!” Kata Si Monyet memujuk Bungisngis. “Saya berikan kamu tempat ini (pokok yamg dia panjat) tapi saya kena tunggu jam berapa Raja memanggil saya dari telefon di atas.” Kata Si Monyet sambil menunjuk kawasan teratas pokok.

Bungisngis terima kata-kata Si Monyet dan menunggu di bawah pokok. Berjam-jam Si Monyet tidak turun dan perkara ini membuatkan Bungisngis marah. Dia kemudian menggoncangkan pokok tersebut. Tanpa sedar, sarang lebah di atas pokok terganggu menyebabkan lebah muncul menyerang Bungisngis

Bungisngis semakiin berang. Dia temui Si Monyet lagi. Kali ini Si Monet bermain dengan ular Boa yang tidur. “Tak guna kau! Kau jangan berdalih lagi! Aku akan bvnuh kau sekarang!”

“Tolonglah jangan bvnuh saja. Kali ini saya beri kamu tali pinggang pemberian Raja sebagai tanda maaf.” Si Monyet cuba menipu Bungisngis lagi.

Bungisngis tertarik akan warna ‘tali pinggang’ ini, kemudian mengarahkan Si Monyet untuk memakainya. Si Monyet menurut arahan tanpa gentar. Selepas memakai, Si Monyet mengejutkan ular Boa dengan mencubitnya. Dari situ tamatlah riwayat Bungisngis oleh ‘tali pinggang’nya.

Sumber terjemah: https://www.aswangproject.com/bungisngis/?fbclid=IwAR3YDyhJuf6_qjbkt1l8cL2V7e2xIMJ7r68Zm1DY-RYLz9KCyqf-do98HC4


6 Hari Jer Yang Diperlukan Israel Untuk Kalahkan Bangsa Arab

Raja Farouk tidak bertahan lama di Mesir. Empat tahun selepas tewas pada tangan Israel, baginda digulingkan serang jeneral bernama Mohammed Naguib yang kemudian jatuh kerana pengaruh orang keduanya, Gamal Abdel Nasser.

Politik tempatan sememangnya sesuai untuk pemimpin seperti Nasser. Beliau pandai menunggang arus: tahun 1954, seorang ahli Ikhwanul Muslimin cuba membµnµh beliau.

Lapan temb.akan dilepaskan, semua tersasar; Nasser tidak langsung bergerak daripada pentas, siap menyatakan di hadapan orang ramai: “wahai rakyat Mesir, aku sanggup ma.ti demi mar.uah dan kebebasan kamu semua. Jika Gamal Abdel Nasser tµm.bang, setiap seorang kamu akan menjadi Gamal Abdel Nasser baru.”

Ucapan tersebut mendapat tepukan gemuruh, dan Ikhwanul Muslimin dibawa ke neraka dunia sejak hari itu (Aburish, 2004).

Pada masa itu, Nasser hanyalah seorang “pemimpin disegani”. Dua tahun kemudian, beliau menjadi “dewa politik agung” dalam kalangan bangsa Arab.

Kerana beliau menewaskan Israel dalam masa sembilan hari. Krisis Suez berlaku kerana United Kingdom, Perancis dan Israel tidak berpuas hati dengan tindakan Nasser dalam hal Terusan Suez.

Namun White House pula berang melihat pakatan Eropah-Israel membuat kacau di Mesir. Kemelut ini tamat dengan Mesir kehilangan Semenanjung Sinai.

Pada masa ini, David Ben-Gurion sudah bukan lagi pemimpin Israel. Beliau keluar daripada parti Mapai untuk menubuhkan Rafi yang tewas dalam pilihan raya 1965. Pihak yang menang ialah Levi Eshkol, yang mengetuai Israel hingga 1969.

Dibawah kepimpinan Ashkol, Israel telah menimpa sebuah musibah kepada Arab yang jauh lebih besar berbanding apa dialami Palestin.

Penyatuan Yang Membina.sakan

Levi Eshkol telah menyer.ang sebuah kampung Palestin pada 13 November 1966. Kampung ini terletak di Tebing Barat, yang dipegang Jordan.

Ketika ini Raja Abdullah sudah lama mang.kat, dibµnµh seorang warga Palestin suatu Jumaat di Masjid al-Aqsa (Cohen, 2013). Raja Jordan pada masa itu ialah Hussein, yang berada di samping Abdullah pada hari kejadian (dan selamat pun kerana perhiasan besi pada dada). Hussein amat murka apabila kampung Palestin dise.rang Israel dan mengutuk Nasser kerana tidak membantu Jordan (Shemesh, 2007).

Mesir pula telah menandatangani perjanjian pertahanan dengan Syria. Dan pada Mei 1967, Nasser menerima laporan ralat daripada Kesatuan Soviet yang Israel akan menyer.ang Syria (Gelvin, 2005). Israel pernah menyatakan: “tutup Selat Tiran, kami akan isytihar per.ang”.

Israel tidak menipu. Pada 30 Mei 1967, Nasser telah menandatangani perjanjian pertahanan dengan Jordan, yang sudah penuh dengan angkatan Iraq. Angkatan ini kemudian disertai Mesir… dan sambil melihat, Israel sebenarnya menggigil:

Eshkol cuba menjaminkan yang Israel tidak mahu berper.ang. Ketua Jeneral Yitzhak Rabin pula bertemu dengan David Ben-Gurion untuk mendapatkan nasihat. Ben-Gurion berleter panjang (kerana Israel tiada sokongan antarabangsa langsung) sampai Rabin pengsan 36 jam, katanya kerana mengalami kerac.µnan nik.ot.in (Pfeffer, 2015).

Rabin terlalu risau sampai ingin berundur daripada tampuk Ketua Jeneral  bagi pihak Ezer Weizman. Tetapi Weizman menolak tawaran ini kerana Israel mesti akan jatuh semangat. Dalam politik Israel pula, Ben-Gurion bermµsµhan dengan Menachem Begin. Tetapi pada ambang peper.angan dengan Arab, kedua-dua figura politik ini bekerjasama.

Atas permintaan Begin, pentadbiran Eshkol terhenti seketika. Kerana pada 28 Mei, beliau membuat ucapan terbuka, yang Israel akan menubuhkan sebuah kerajaan perpaduan tanpa pembangkang. Nampaknya sepertimana Arab bersatu, Israel pun bersatu. Cuma penyatuan mana yang menang? Penyatuan yang bertindak dulu.

Enam Hari Sahaja

Pada 5 Jun 1967, kerajaan Levi Eshkol bersetuju untuk melancarkan sebuah ser.angan besar. Sekelip mata saja, pakatan Arab kehilangan 452 aset ten.tera udara yang dibiar secara terbuka di pengkalan.

Israel hanya perlu 12 buah Dassault Mirage untuk menghan.cµrkan 30 Tu-16, 27 Il-28, 12 Su-7, 90+ MiG-21, 20 MiG-19 dan 25 MiG-17. Dengan satu ser.angan pra-emptif, Israel telah menguasai udara rantau sepanjang peper.angan singkat ini.

Pada masa yang sama, Israel menghantar 70,000 anggota daripada 11 brig.ed bersama 700 buah kereta kebal. Jumlah besar ini menggem.pµr Gaza dan Sinai ketika 12 jet pej.µang Israel membuat kerja.

Untuk melindungi anggota-anggota darat, Mesir menghantar saki-baki unit udara. Namun unit-unit udara ini dipintas Israel dengan rapi. Mesir kehilangan 10,000 anggota dalam masa satu hari… dengan ramai lagi ma.ti kerana lapar dan haus kemudian.

Nampak dengan jelas yang Moshe Dayan (selaku pembesar IDF) dan Yitzhak Rabin telah lama merancang ser.angan ini.

Dua hari selepas menyer.ang Mesir, pihak Israel telah mengambil Tebing Barat daripada Jordan (Mutawi, 2002). Kegagalan berstruktur Arab dalam masa dua hari ini diabadikan setiap tahun dengan peringatan Hari Naksa.

Pada 10 Jun, Israel telah memperolehi Gunung Golan, Semenanjung Gaza, Semenanjung Sinai dan Tebing Barat… seolah-olah konspirasi “Projek Greater Israel” telah menjadi kenyataan.

RUJUKAN:

Aburish, S.K. (2004). Nasser, the Last Arab. St Martin’s Press. Halaman 54.

Cohen, H. (2013). The Rise and Fall of Arab Jerusalem: Palestinian Politics and the City Since 1967. Routledge. Halaman 4.

Gelvin, J.L. (2005). The Israel-Palestine (ditapiskan: One Hundred Years of (ditapiskan). Cambridge University Press. Halaman 173.

Mutawi, S. (2002). Jordan in the 1967 (ditapiskan). Cambridge University Press. Halaman 138.

Pfeffer, A. (2015, Oktober 27). Would It All Be Different If Yitzhak Rabin Had Lived? Haaretz.

Shemesh, M. (2007). Arab Politics, Palestinian Nationalism and the Six Day (ditapiskan): The Crystallization of Arab Strategy and Nasir’s Descent to (ditapiskan), 1957-1967. Sussex Academic Press. Halaman 118.


Kebuluran Melampau Irish: Antara Wabak Dan Percaturan Politik

Pada hemat penulis, sepanjang zaman pasti ada kes kebuluran di seluruh pelosok dunia. Mengenai cara faham masyarakat  tempatan terhadap terma kebuluran, ada pelbagai versi dan jenis, antara yang popularnya, apabila seseorang itu makan dengan pelahap dan gelojohnya.

Ha, kebulur!

Kalau lapar untuk satu dua jam itu biasalah, boleh tahan lagi. Bila lapar sudah berevolusi ke tahap kebulur, lain macam rasa laparnya, sampai menggigil dan tak terdaya jugalah satu badan-lagi teruk rasanya kalau sehari tak makan nasi. Namun begitu, sekitar lebih 100 tahun yang lalu, telah berlakunya satu kebulvran yang melampau terhadap warga Irish dan dikatakan, semuanya berpunca daripada kentang.

Dominasi Kentang

Pada abad ke-18 lagi, kentang telah dijadikan sebagai tanaman komersial bagi warga Ireland. Persoalannya, mengapa kentang? Kentang sebenarnya amat sesuai dan mudah tumbuh di bumi Ireland di samping khasiat terpendam yang amat bernutrisi tinggi.

Perkara ini secara langsung, telah menyumbang kepada populariti kentang sehingga dipilih sebagai “maskot” makanan ruji bagi masyarakat Ireland pada ketika itu. Walaubagaimanapun, Ireland tidaklah bergantung sepenuhnya kepada penanaman kentang semata sehingga seantero bumi Ireland itu ditanamnya kentang, cumanya dominasi kentang dalam permintaan pasaran sumber makanan itu yang tinggi.

Kentang Dan W4b4k Dari Amerika

Menjelang tahun 1845, mukus yang digelar Phytophthora infestans (P. infestans) telah merebak dengan cepatnya di Ireland. Wabak dari Amerika Utara ini, telah menjangkiti hampir keseluruhan kentang di Ireland pada ketika itu. Wabak ini semakin teruk dan melarat, apabila Ireland telah ditimpa cuaca sejuk lembab yang luar biasa, mengakibatkan banyak hasil tanaman terutamanya kentang mereput di kawasan tanamannya.

Pada 1846 dan tahun-tahun berikutnya, kesan dari kerosakan hasil tanaman ini secara langsung mengakibatkan Ireland hanya mampu menampung sekitar 60 peratus dari keperluan makanan di seluruh tanah airnya. Jurang yang besar ini terhasil susulan dari kurangnya kuantiti kentang yang baik kualitinya di lewat tahun 1840-an. Musibah yang melanda Ireland ini telah dinamakan sebagai Kebuluran Melampau Irish.

Biarkan Angka Berbicara

Musibah ini telah menyebabkan bilangan penduduk Ireland yang berjumlah 8.4 juta orang pada tahun 1844, berkurangan sehingga 6.6 juta orang pada tahun 1851.

Antara tahun 1841 dan 1850 sahaja, mencatatkan hampir 49 peratus dari keseluruhan jumlah imigran yang berhijrah ke Amerika Syarikat ialah orang Irish. Bahkan, semasa Ireland menggapai kemerdekaan pada tahun 1921, populasi pada ketika itu hanyalah separuh sahaja daripada keseluruhan jumlah populasi pada awal 1840-an. Data ini memberi gambaran bahawa betapa teruknya kesan musibah ini terhadap warga Ireland semasa tempoh kelaparan melampau itu berlangsung.

Mvsibah Yang Dirancang

Menurut pendapat dari artikel The New York Times, kebuluran di Ireland telah dibuat perancangan di London. Musibah yang meragut nyawa hampir satu juta orang ini bukanlah m4ti disebabkan kurangnya hasil tanaman kentang yang baik tetapi berpunca dari kurangnya sumber makanan. Kebanyakan sumber makanan yang dihasilkan oleh masyarakat tempatan telah dieksport secara besar-besaran, dan antara makanan yang dieksport tersebut ialah gandum, daging lembu, telur, mentega, susu, buah-buahan, sayur-sayuran dan lain-lain.

Apabila mvsibah ini melanda pada tahun 1845, kerajaan British telah menempatkan semula hampir 100 000 orang tenteranya untuk berkhidmat di Ireland, untuk menjalankan polisi peralihan makanan. Bersandarkan alasan bahawa wab4k ini akan berjangkit dengan makanan yang lain, maka, alasan ini telah diangkat sebagai “niat suci” British untuk memurnikan kez4aliman mereka terhadap warga Ireland dalam menangani wabak tersebut. Pada tahun 1849, “kebuluran” ini telah tamat apabila tentera British berundur dan berhenti mengalihkan makanan dari Ireland.

Dalam ker4kusan kerajaan British yang menguat kuasakan polisi sucinya itu, lebih 2 juta nyawa rakyat Irish yang menjadi “bayaran” atas dosa yang dilakukan. Walhal, sekiranya kesemua makanan Ireland ini dikumpul sepanjang tempoh operasi peralihan makanan tersebut, sebenarnya mampu untuk “mengenyangkan” hampir 18 juta orang berbanding dengan bilangan penduduk Irish sebelum wabak itu melanda iaitu sekitar lebih 8 juta orang sahaja. R4kusnya kau, British!

RUJUKAN:

Mokyr, J. (2020, February 04). Great Famine. Retrieved September 23, 2020, from https://www.britannica.com/event/Great-Famine-Irish-history

Donnelly, J. (2011, February 17). History – British History in depth: The Irish Famine. Retrieved September 23, 2020, from http://www.bbc.co.uk/history/british/victorians/famine_01.shtml

Irish Potato Famine Didn’t Just Happen. (1995, February 24). Retrieved September 23, 2020, from https://www.nytimes.com/1995/02/24/opinion/l-irish-potato-famine-didn-t-just-happen-487995.html


Yukata – Pakaian Tradisional Jepun

Sebut saja pakaian tradisional Jepun, ramai membayangkan kimono. Tetapi hakikatnya, ada satu lagi pakaian tradisional Jepun yang jarang disebut iaitu yukata. Walaupun dari segi rupa, ia kelihatan sama tetapi hakikatnya terdapat beberapa perbezaan yang membezakan yukata dengan kimono.

Tetapi sebelum meneliti perbezaan yukata dan kimono, eloklah diselusuri terlebih dahulu sejarah kedua-dua pakaian ini. Kimono yang bermaksud benda untuk dipakai dalam Bahasa Jepun merupakan versi Jepun bagi pakaian tradisional China iaitu hanfu. Ia mula diperkenalkan di Negara Matahari Terbit itu semasa era Kofun (300-538 Masihi).

Semasa era Heian (794-1185 Masihi), pelbagai ciri kimono yang dikenali hari ini diperkenalkan. Antara ciri tersebut ialah kimono pelbagai lapisan untuk wanita, penggunaan warna tertentu sebagai pangkat bagi golongan aristokrat dan kombinasi lapisan warna tertentu mewakili musim dan tumbuhan tertentu.

Semasa era Edo (1603-1868 Masihi), panjang lengan kimono ditambah. Selain itu, era ini turut menyaksikan pengenalan obi atau tali pinggang yang berperanan sebagai pengikat kain kimono. Sejak itu, bentuk asas kimono tidak mengalami perubahan.

Cuma pada zaman itu, tindakan golongan pedagang memakai obi yang diwarnakan (shibori) dan kimono bersulam indah mengundang rasa tidak puas hati golongan samurai. Ini kerana perkara sebegini hanya boleh dipakai untuk mereka dan bukan untuk golongan pedagang yang menghuni kedudukan terbawah hierarki sosial Jepun ketika itu.

Akibatnya, Keshogunan Tokugawa mengarahkan shibori dan kimono bersulam tidak lagi dipakai oleh golongan pedagang. Disebabkan hal ini, ia turut membawa kepada pengenalan teknik pencelupan warna baru iaitu yuzen (tahan celupan). Pengenalan yuzen membenarkan lebih banyak rekaan kimono diperkenalkan dan menjadikan kapas sebagai bahan utama kimono.

Semasa era Taisho (1912-1926) pula, sejenis kain baru diperkenalkan sebagai bahan kimono. Meisen ialah sejenis kain yang tahan lasak, murah, rekaan dan warna yang cerah dan berani. Dengan pengenalan meisen, orang Jepun dapat merasa kimono berwarna cerah tanpa menjejaskan sedikit pun poket mereka.

Tetapi selepas tamat Perang Dunia Kedua (WWII), kimono tidak lagi menjadi pilihan pakaian harian orang Jepun. Ini kerana ia memerlukan fabrik yang banyak. Lantas, ada yang menyimpannya tetapi ada juga yang membuat pertukaran dengan wang bagi mendapatkan makanan. Pada masa inilah, orang Jepun mula menjadikan pakaian Barat sebagai pakaian harian mereka.

Bagi yukata pula, ia hanya mula diperkenalkan semasa era Edo. Bermaksud pakaian mandi, ia pada asalnya merupakan kain kimono tunggal yang digunakan untuk mandi oleh golongan atasan. Sekitar 1800, ia mula digunakan oleh pendeta shinto sebagai pakaian mandi ritual.

Hal ini kemudiannya diikuti oleh golongan samurai dan aristokrat. Tetapi disebabkan sutera tidak sesuai dijadikan sebagai kain basahan, ramai memilih yukata yang diperbuat daripada kapas atau linen. Akhirnya, ia menjadi ikutan bagi golongan pertengahan dan bawahan Jepun.

Ia juga turut membawa kepada pembukaan banyak rumah mandian awam di Tokyo. Hal ini mendorong oramg ramai mencari yukata yang lebih menawan untuk digunakan dalam perjalanan ke rumah mandi. Ini membawa kepada yukata moden yang kita kenali hari ini.

Jadi, apa beza kimono dengan yukata? Kimono diperbuat daripada pelbagai jenis sutera disebabkan statusnya sebagai pakaian formal dan mewah. Sementara yukata pula diperbuat daripada bahan seperti kapas dan poliester. Ini ia merupakan pakaian kasual dan lebih sejuk dipakai semasa musim panas serta boleh didapati pada harga murah.

Dari segi panjang lengan kimono, ia dipengaruhi pelbagai faktor termasuk umur dan status formal sesebuah majlis. Jika anda memakai sejenis kimono yang dipanggil furisode, jangan terkejut jika panjang lengannya sampai mencecah tanah! Bagi yukata pula, panjang lengannya tidak pernah melebihi 50 cm.

Dari segi musim pula, yukata bukan saja dipakai pada musim panas. Malah, ia turut dipakai di rumah tumpangan (ryokan) dan rumah mandian air panas (onsen). Tetapi untuk musim-musim lain, kimono menjadi pilihan kerana mempunyai lebih banyak lapisan kain dan aksesori sesuai mengikut musim tertentu. Bagi musim panas misalnya, ada kimono musim berkenaan yang dipanggil hitoe (kimono satu lapis).

Kebiasaannya, yukata digunakan bukan saja di ryokan dan onsen tetapi sebagai pakaian kasual dan pakaian menghadiri matsuri (festival-festival Jepun) seperti pesta bunga api. Bagi kimono pula, ia digunakan untuk majlis formal seperti majlis perkahwinan, upacara keagamaan atau konvokesyen graduan. Dan walaupun ia jarang disaksikan di bandar-bandar, ada juga yang menggunakan kimono sebagai pakaian kasual.

Dari segi aksesori, yukata lebih senang dipakai. Ini kerana ia tidak memerlukan banyak aksesori seperti kimono. Contoh paling mudah, obi. Obi yukata yang kasual lebih senang diikat sekaligus mendorong penggunanya menghasilkan ikatan kreatif untuk obi yukata mereka. Sementara kimono pula diikat obi secara formal atau semi formal bergantung kepada kesesuaian majlis yang dihadiri.

Berdasarkan satu kaji selidik pada 2011, 80% responden memakai kimono tetapi kurang 40% sahaja yang memilikinya. Ini berlaku kerana tidak banyak majlis formal yang memerlukan hadirin memakai kimono. Lantas, ada yang memilih menyewa kimono untuk majlis istimewa tanpa perlu membayar wang yang mahal untuk pakaian berkenaan. Kimono hari ini boleh saja mencecah dari ¥30,000 kepada beberapa juta yen.

Melihat kos kimono yang mahal, ini mendorong generasi muda menjadikan yukata sebagai alternatif. Walaupun harga yukata berbeza-beza di pasaran, tetapi ia tidaklah melebihi ¥10,000. Satu kaji selidik pada 2013 mendedahkan separuh daripada responden perempuan berusia 20-39 tahun memiliki sekurang-kurangnya satu yukata. Faktor harga juga turut menjadi penyumbang mengapa yukata laris dijual dalam kalangan pelancong asing.

Kalau anda berminat dengan sejarah Jepun, kami nak cadangkan judul terbaru kami iaitu Kitab Tamdun Jepun untuk pembelian. Boleh ke: http://bit.ly/KTJShopee

RUJUKAN

Nippon.com. (2016, 16 Julai). Kimono and “Yukata”.

Sabia, S. (2021, 10 Jun). Yukata vs Kimono, The Secret Culture Behind The Japanese National Dress. Tsunagu Japan.


Tsunami Setinggi 1500 Meter Pernah Memupuskan Dinosaur

Banyak kenangan pahit boleh dipetik kalau cakap pasal tsunami. Semua negara sekarang mengetahui impak tsunami, oleh kerana penyatuan kemanusiaan melalui media sosial. Pada tahun 1958, sebuah tsunami berlaku di Alaska.

Ombak ini melambung setinggi 520 meter, dianggap tsunami paling tinggi dalam sejarah manusia.

Baca: https://www.thepatriots.asia/tsunami-paling-tinggi-dalam-sejarah/

Tinggi. Memang tinggi. Tidak boleh bayang deruman airnya sebab terlalu luar biasa. Namun ada satu lagi tsunami yang mengerdilkan ombak Alaska ini. Dan tsunami ini berlaku sekitar 66 juta tahun dahulu, yakni tsunami angkara peristiwa kepµ.pµ.san besar.

Zaman Dinosaur Semakin Tamat Sebelum Ditamatkan

Saintis menemui bukti tentang penyejukan global sekitar 70 juta tahun dahulu. Keadaan ini menyebabkan siri kepµ.p.µsan berkala yang tidak lagi sesuai dengan fitrah dinosaur (Condamine, et al., 2021).

Walau bagaimanapun, penyejukan alam tidak menghαpµskan dinosaur. Kerana nasib haiwan-haiwan ini ditentukan selepas sebutir batu angkasa membuat heηtα.m.αη begitu dαhsyαt.

Habis segala rumput nan hijau menjadi abu, hingga Bumi bertukar daripada alam indah kepada padang jarak padang terkukur sesuai cuma untuk 25 peratus haiwan sedia ada (Osterloff, n.d.).

Ini bermakna 75 peratus haiwan bukan setakat mα.ti. Spesis mereka dibiη.αsα.kan sekali. Angka ini sudah cukup untuk meringkaskan keadaan Bumi selepas peristiwa kepµpµsan ini.

Namun saintis menemui sesuatu yang jauh lebih menakjubkan.

Saksi Sekalian Alam

Dulu saintis tidak begitu yakin bahawa asteroid yang menamatkan dinosaur. Selepas disahkan dengan banyak bahan bukti terutamanya daripada Kαwαh Chicxulub, teori ini akhirnya menjadi ikutan arus perdana.

Memang sebutir batu angkasa berdiameter 10 kilometer mengucup Bumi dengan kesan lebih teruk daripada apa yang pernah dialami sebelum ini.

Peristiwa ini berlaku sekitar 66 juta tahun dahulu. Lama. Sangat lama. Walau bagaimanapun, kesannya masih ada dan boleh dilihat hari ini. Ceritanya begini. Mudah saja sebenarnya.

Apabila asteroid mengheηtαm, semua boleh bayang apa yang berlaku. Ombak tinggi menggunung gegas ke semua tempat untuk membadai daratan.

Sesiapa berada di daratan mesti boleh nampak kekecoahan yang melanda. Mungkin ada yang fikir, kawasan laut dalam tidak terganggu. Salah sebenarnya.

Badai laut yang berlaku adalah kerana ombak gergasi. Namun ombak ini bergerak dengan begitu pantas dan kasar. Ia meninggalkan kesan reκαhαn teruk sepanjang dasar laut. Reκαhαn ini mudah difahami sebagai pαrµt lama yang takkan ada kalau ombak kecil.

Imbasan dasar laut mendedahkan kesan ombak purbakala itu. Apabila saintis mengikut jejaknya, mereka tiba di Kαwαh Chicxulub. Dengan yakin mereka tahu bahawa reκαhαn ini berlaku kerana hentαmαn asteroid.

Bahawasanya reκαhαn ini adalah saksi pada ombak dulu kala. Kalau reκαhαn saja sudah berkilometer, bayangkan sejenak: ketinggian tsunami yang berlaku.

Mesti tinggi dan dαhsyαt. Kalau tidak dαhsyαt, masakan dinosaur boleh lenyap. Namun sains mengajar manusia untuk belajar dan faham. Setelah sekian lama tertanya-tanya, saintis akhirnya tahu – ketinggian tsunami angkara asteroid ini adalah 1,500 meter atau lebih (Geggel, 2019).

Ombak ini tidak tertumpu pada satu kawasan sahaja. Hampir semua perairan menjadi mαngsα. Apabila perairan dibanjiri, tentu sekali darat pun terganggu. Dengan langit pula berdebu. Berat mata memandang, berat lagi langkah diatur – kerana dunia memasuki satu fasa yang bagaikan kiαmαt untuk haiwan.

Inilah hakikat yang dialami haiwan lampau. Namun banyak spesis berjaya mengharunginya seperti buaya dan kura-kura.

RUJUKAN:

Condamine, F.L., et al. (2021). Dinosaur biodiversity declined well before the asteroid (ditapiskan), influenced by ecological and environmental pressures. Nature Communications. 12 (3833).

Geggel, L. (2019, Januari 7). Dinosaur-(ditapiskan) Asteroid Triggered Mile-High Tsunami That Spread Through Earth’s Oceans. Live Science.

Osterloff, E. (n.d.). How an asteroid ended the age of the dinosaurs. Natural History Museum.


Pertempuran Midway: Kursk Versi Amerika Syarikat

Semua sedia maklum selepas kempen pengeboman Pearl Harbor, tentera Jepun melancarkan kempen Blitzkrieg (perang kilat) mereka sendiri di rantau Pasifik dan Asia Tenggara sehingga berjaya menguasai kebanyakan wilayah rantau tersebut. Namun semua itu berubah selepas Pertempuran Midway yang tercetus pada 4-7 Jun 1942. Seperti Stalingrad dan Kursk yang menyaksikan perang di Medan Timur memihak kepada Kesatuan Soviet ke atas Nazi Jerman, Midway juga menjadi saksi perubahan hala tuju perang memihak kepada Amerika. Bagaimana situasi ini boleh berlaku?

Selepas berjaya menguasai Semenanjung Tanah Melayu, Singapura, Hindia Timur Belanda dan Filipina menjelang Mac 1942, Jepun melancarkan fasa kedua operasi pendudukan mereka iaitu mengasingkan dan menawan Australia dan India. Menerusi pelan tersebut, mereka merancang menawan Papua/New Guinea dan Kepulauan Solomon serta menjadikan dua pulau tersebut sebagai tapak serangan ke atas New Caledonia, Fiji dan Samoa. Dan selepas berjaya menawan bandar Lae dan Salamua, keseluruhan pesisir utara Papua/New Guinea jatuh ke tangan Jepun pada Mac 1942 dan menjadi tapak operasi mereka untuk menawan Port Moresby. Perkembangan ini amat menggusarkan kepimpinan tentera Bersekutu kerana ini pasti akan menyebabkan Australia terdedah kepada ancaman pengeboman Jepun terutama bandar Darwin.

Melihat kepada kejayaan Amerika menyerang konvoi kapal Jepun di Lae dan Salamua dan kegagalan serangan mereka di Rabaul, ini mendorong Laksamana Shigeyoshi Inouye menangguhkan serangan ke atas Port Moresby. Alasannya, angkatannya tidak mempunyai kelebihan udara diperlukan di rantau tersebut. Selepas mendapat bantuan tiga kapal pengangkut pesawat, Inouye melancarkan serangan yang mencetuskan Pertempuran Laut Coral. Dalam pertempuran tersebut, kedua-dua pihak mengalami kerosakan teruk dengan Jepun kehilangan kapal pengangkut Shoho sementara Amerika kehilangan kapal pengangkut USS Lexington. Namun ada satu perkara yang kita perlu akui, kejayaan pihak Amerika mengekang pihak Jepun memaksa mereka berundur dan membatalkan serangan ke atas Port Moresby. Dan paling penting, ini juga kali pertama angkatan perang laut Jepun berjaya dihalang.

Pada April 1942, serangan bom ke atas Jepun dilancarkan dari kapal USS Hornet hasil idea legenda penerbangan, Leftenan Kolonel Jimmy Doolittle. Serangan ini merupakan tindak balas Amerika terhadap Jepun selepas serangan ke atas Pearl Harbor. Serangan yang dianggap mustahil oleh pihak Jepun berlaku pada 18 April di mana ia mensasarkan bandar-bandar besar Jepun seperti Tokyo, Kobe, Osaka dan Nagoya. Walaupun serangan tersebut tidak banyak memberi kesan pada infrastruktur dan ketenteraan Jepun, ia dianggap satu tamparan hebat kepada negara Matahari Terbit. Pada mereka, ini sesuatu yang tidak boleh diterima kerana ia dianggap mengancam Jepun terutama maharaja mereka. Justeru, sebagai tindak balas, Midway menjadi tapak untuk melebarkan lagi koridor pertahanan mereka dan sekaligus mematikan ancaman Amerika dengan sekali lagi melancarkan serangan ke atas Pearl Harbor.

Rancangan menyerang Midway sebenarnya sudah dirancang sejak dari Mac 1942 oleh Laksamana Isoroku Yamamoto. Menerusi rancangan tersebut, Yamamoto mahu pihak Jepun menyerang Pulau Aleutians, Alaska terlebih dahulu disusuli dengan Midway. Ini bertujuan membina koridor pertahanan di sebelah timur. Sekiranya pihak Amerika bertindak balas dengan serangan di Aleutian dan Midway, angkatan tentera laut boleh saja menyerang hendap mereka dan memusnahkan angkatan Pasifik Amerika. Tatkala negara Uncle Sam sibuk membina semula angkatan mereka, pihak Jepun akan menggunakan Midway sebagai pos kawalan yang boleh memberitahu ancaman Amerika akan datang. Namun, satu kelebihan yang tidak diketahui oleh Jepun ialah komunikasi mereka sudah terjejas berikutan tindakan pihak Amerika memecah kod komunikasi rahsia mereka. Maka ia bukanlah satu kejutan apabila pihak tentera laut percaya sasaran benar negara Matahari Terbit itu bukan Pulau Aleutians tetapi Midway.

Laksamana Nagumo Chuichi mengetuai angkatan Jepun ke Midway. Angkatan tersebut terdiri daripada empat kapal pengangkut besar Akagi, Kaga, Soryu dan Hiryu dengan 229 pesawat. Dua lagi kapal pengiring berangkat dari Guam dan Saipan serta disokong 17 kapal terbang peninjau laut. Sementara Yamamoto pula memantau semua operasi dari kapal perang super Yamato. Sementara pihak Amerika pula membawa tiga kapal pengangkut iaitu USS Yorktown, USS Hornet dan USS Enterprise ke Midway. Tiga kapal ini membawa 234 pesawat dan mereka turut disokong oleh 110 pesawat pejuang, pengebom dan peronda di Midway. Amerika turut mengerah 25 kapal selam digerakkan ke Midway di bawah pimpinan Laksamana Muda Robert H. English di mana kapal-kapal ini berada sekitar perairan pulau tersebut.

Seperti biasa, Yamamoto membahagikan angkatan tentera lautnya kepada tiga kumpulan iaitu kumpulan kapal pengangkut, kumpulan kapal perang dan kumpulan yang bertanggungjawab menyerang Midway sekiranya mereka berjaya menumpaskan angkatan tentera laut Amerika yang dipimpin Chester Nimitz. Bagaimanapun, ketiga-tiga kumpulan ini berjauhan antara satu sama lain dan sukar memberi bantuan jika mereka diperlukan. Sementara Nimitz pula memilih taktik serangan hendap dengan menggunakan maklumat risikan yang disediakan oleh perisikan tentera laut. Tanpa pengetahuan pihak Jepun, Nimitz menambah bilangan pesawat di Midway.

Sementara kapal-kapal pengangkutnya pula ditempatkan di timur laut Midway, menanti peluang sesuai untuk menyerang hendap kapal-kapal Jepun bila mereka tiba di medan perang. Nimitz sendiri mendapat bantuan dari dua komander taktikal, Laksamana Muda Frank Jack Fletcher dan Laksamana Muda Raymond A. Spruance. Ketiga-tiganya mengetahui serangan pertama yang dilancarkan mana-mana pihak akan memberi kelebihan sama ada kepada Jepun atau Amerika. Ini kerana kapal-kapal pengangkut mengandungi minyak dan bahan letupan, sekaligus menjadikan ia amat terdedah pada bom atau torpedo.

Sebelum pertempuran meletus, kedua-dua belah pihak cuba mengabadikan ekspedisi mereka di Midway untuk tatapan rakyat di negara asal. Di pihak Jepun, mereka menggunakan khidmat pelukis Jepun-Perancis terkenal, Tsuguharu Fujita. Sementara pihak Amerika pula menggunakan khidmat pengarah filem terkenal, John Ford untuk merakamkan semua detik di Midway sebelum dan semasa pertempuran meletus. Dan semasa pertempuran meletus, sebutir bom meletup berhampiran kubu di mana Ford dan jurukameranya merakam tentera Amerika membalas serangan udara tentera Jepun. Melihat kebanyakan tentera yang bertempur ketika itu berusia awal 20-an tetapi kelihatan tenang pada saat perang berkecamuk, Ford berkata, “Kita sudah menang pertempuran ini.”

Dan apa yang dinyatakan Ford menjadi kenyataan. Pada 3 Jun, pihak Amerika mengebom pasukan penyerang yang menghampiri Midway. Namun serangan tersebut gagal membuahkan hasil. Sebagai tindak balas, Nagumo mengerah 100 pesawat menyerang Midway pada hari berikutnya. Serangan Jepun membuahkan hasil walaupun Midway dipertahankan oleh 50 buah pesawat. Bagaimanapun, serangan Nagumo gagal menghalang pihak Amerika dari terus beroperasi di pulau tersebut. Dan di sinilah kesilapan taktikal Yamamoto terdedah. Yamamoto menyangka mereka hanya perlu menyerang kapal pengangkut Amerika yang baru tiba di Midway dan pulau tersebut. Tanpa disangka-sangka, mereka sudah berada di kedudukan strategik sebelum angkatannya tiba. Dan perkembangan ini meletakkan Nagumo dalam dilema sama ada menyerang angkatan tentera laut Amerika atau menawan Midway. Dilema Nagumo memberi kelebihan besar kepada pihak Amerika.

Spruance dan Fletcher diberi satu tugas mudah oleh Nimitz: cari dan musnahkan kapal pengangkut pesawat Jepun. Setelah lokasi mereka dikesan, Fletcher mengarahkan semua pesawat dihantar dari Hornet dan Enterprise. Sementara Spruance pula teragak-agak pada mulanya tetapi memutuskan menghantar separuh pesawat dari Yorktown untuk mengebom kumpulan kapal pengangkut Jepun. Nagumo pada mulanya mahu menyerang Midway sekali lagi tetapi selepas mendapat tahu lokasi Yorktown, mengarahkan semua torpedo dihalakan ke arah kapal pengangkut Amerika itu. Nagumo juga mengarahkan krew mengisi semula minyak pesawat-pesawat yang mengebom Midway sebelumnya. Apa yang dilakukan oleh Nagumo bersifat berhati-hati tetapi ia satu tindakan yang memakan diri.

Pihak Amerika mempunyai rancangan bagaimana hendak menenggelamkan kapal-kapal pengangkut Jepun. Mereka mahu menggabungkan serangan torpedo dan serangan pesawat pengebom dengan tujuan mengelirukan krew pertahanan kapal-kapal tersebut. Tetapi ada satu masalah, kebanyakan skuadron ini terpisah dan ada yang terlepas menyertai pertempuran tersebut. Pesawat-pesawat yang membawa torpedo merupakan yang pertama sampai. Tetapi disebabkan mereka terbang rendah, ramai menjadi mangsa pesawat Zero Jepun. Antara 9.30 hingga 10.24 pagi, 47 pesawat torpedo Amerika berjaya ditembak jatuh. Nagumo menyangka mereka sudah berjaya menepis tentangan Amerika dan serangan mereka sudah memberi kesan pada Midway. Kini beliau sudah berangan mahu menghapuskan saki-baki tentera Amerika yang masih ada. Tetapi telahan Nagumo tidak menjadi kerana nasib menyebelahi pihak Amerika.

Pesawat-pesawat pengebom Enterprise yang tersesat pada awalnya berjaya tiba di medan pertempuran tatkala pesawat-pesawat Zero kembali ke kapal masing-masing untuk mengisi semula minyak, peluru dan bahan letupan. Mereka mengikuti sebuah kapal pengangkut Jepun yang bergegas kembali ke kumpulan kapal pertama selepas menghalau sebuah kapal selam Amerika yang cuba mensasarkan mereka. Orak buri yang dihasilkan kapal itu menjadi penanda ke mana kumpulan pesawat pengebom ini meletakkan sasaran mereka. Dengan keadaan langit yang cerah dan tanpa gangguan pesawat-pesawat Zero, kumpulan pesawat pengebom ini mula mengebom kapal-kapal pengangkut Jepun. Pihak Jepun nyata terkejut dengan serangan ini kerana mereka tidak mempunyai radar. Sebaliknya, mereka mengharapkan penglihatan manusia untuk mengesan sebarang ancaman tetapi ternyata, ia masih belum mencukupi.

Dalam tempoh lima minit, kapal pengangkut Akagi dan Kaga dibom sekaligus mencetuskan kebakaran yang tidak dapat dikawal. Dek mereka dipenuhi dengan bom, torpedo dan bahan api di mana semua pesawat merupakan bom petrol yang menanti masa untuk meletup. Dan ianya meletus dengan bantuan tiga atau empat bom seberat seribu paun yang mencetuskan kebakaran besar pada Akagi dan Kaga. Selepas itu, giliran pesawat-pesawat pengebom Yorktown pula tiba dan mensasarkan kapal pengangkut Soryu. Soryu turut menerima nasib sama seperti Akagi dan Kaga. Hanya Hiryu saja yang berjaya melepaskan diri dari medan pertempuran.

Sebagai tindak balas, Nagumo mengarahkan Hiryu menggerakkan 40 pesawat untuk menyerang Yorktown. Walaupun Yorktown mempunyai radar amaran, mengeluarkan karbon dioksida dari saluran minyak dan krew pertahanan menjalankan tugas cemerlang menangkis ancaman mereka, ia masih tidak menghalang mereka menggugurkan tiga bom ke atas Yorktown. Pada masa sama, Yorktown turut diserang dengan torpedo sebanyak dua kali.

Bagaimanapun, apa yang diharapkan Nagumo tidak menjadi kerana di sebalik kerosakan buruk yang dialaminya, ia masih bertahan. Ini berlaku disebabkan pihak Amerika sudah melabur bukan sedikit duit berkenaan kawalan kerosakan, sistem keselamatan dan pemadaman api. Pihak Amerika sudah belajar dari apa yang berlaku di Laut Coral dan mereka tidak mahu ianya berlaku sekali lagi. Dalam pertempuran tersebut, Amerika kehilangan sebuah kapal pengangkut yang meletup selepas diserang pihak Jepun. Yorktown terselamat dan pesawat-pesawatnya berjaya mendarat di Hornet dan Enterprise. Dan sekarang, giliran Hiryu pula mengikut jejak langkah Akagi, Kaga dan Soryu di mana ia berjaya dikesan dan ditenggelamkan pesawat-pesawat pengebom Amerika enam jam kemudian.

Jika Nagumo menyangka pengalaman perit Midway sudah berakhir, telahannya salah. Pada 6 Jun, pesawat-pesawat pengebom Hornet dan Enterprise menenggelamkan kapal kruzer Mikuma dan merosakkan dua kapal pemusnah, Asashio dan Arashio dan satu kapal kruzer Mogami. Namun sebelum meninggalkan medan pertempuran, krew kapal selam Jepun, I-168 melancarkan torpedo ke atas Yorktown dan kapal pemusnah USS Hammann yang membekalkan kuasa semasa proses salvaj Yorktown. USS Hammann tenggelam dan mengorbankan 80 nyawa sementara Yorktown pula tidak dapat diselamatkan dan tenggelam pada 7 Jun. Yamamoto yang mendapat berita kemusnahan kapal pengangkut pesawatnya segera mengarahkan mereka berundur. Spruance pula menganggap ia satu perangkap dan mengarahkan tidak mengejar kumpulan Jepun yang berundur itu.

Dalam pertempuran tersebut, Jepun kehilangan empat kapal pengangkut, satu kapal kruzer, 270 pesawat dan 3,500 orang krew dan juruterbang. Kebanyakan juruterbang mereka terselamat tetapi pasukan penyelenggaraan teknikal yang memastikan kapal mereka terus beroperasi pula tiada. Sementara pihak Amerika pula kehilangan satu kapal pengangkut, satu kapal pemusnah dan 307 orang tentera. Dan paling penting, ia mengubah hala tuju perang dan memihak kepada Amerika semula.

Bagi Yamamoto, kekalahan di Midway mengakibatkan beliau kehilangan prestij dalam kalangan kepimpinan tentera Jepun. Beliau cuba melancarkan beberapa kempen untuk memperlahankan kemaraan tentera Amerika di Pasifik tetapi kehilangan nyawa yang ramai di pihak Jepun mengakibatkan ia tidak membuahkan hasil. Menyedari statusnya setaraf seperti Erwin Rommel dan Erich von Manstein di pihak Nazi Jerman, Franklin Delano Roosevelt mengarahkan pihak tentera memburu dan membunuh Yamamoto. Dan pada 18 April 1943, pihak Amerika berjaya membunuh beliau semasa dalam perjalanan meninjau keadaan tentera Jepun di Pulau Solomon.

Sementara bagi Nagumo pula, kekalahan di Midway turut mendedahkan sikapnya yang lambat mengambil keputusan dan ini sedikit sebanyak memberi kesan kepada kekuatan tentera laut Jepun. Dari November 1942 hingga Jun 1943, Nagumo diberi kedudukan sebagai pentadbir tentera laut di wilayah Sasebo dan Kuree. Beliau sekali lagi diberi peluang mengetuai Armada Pertama dari Oktober 1943 hingga Februari 1944 walaupun peranannya terhad kepada latihan saja. Dan melihat situasi di Pasifik semakin mencemaskan, Nagumo mengetuai pertahanan di Pasifik Tengah. Apabila Pertempuran Saipan tercetus pada 15 Jun 1944, Armada Kelima Amerika Syarikat memberi pukulan maut pada pertahanan Nagumo apabila memusnahkan tiga kapal pengangkut armada dan 600 pesawat. Nagumo akhirnya membunuh diri pada 6 Julai dengan menembak dirinya di kepala berbanding melakukan seppuku, kaedah tradisional bunuh diri bagi tentera Jepun.

SUMBER


Kumpulan Remaja Yang Menentang Gerakan Belia Nazi

Pada 17 Julai 1943, Düsseldorf-Grafenberg, salah satu cabang dari parti NAZl melaporkan kepada Gestapo mengenai perkembangan ancaman baru. Mereka terdiri daripada kalangan belia, berusia antara 12 dan 17 tahun, sering berkeliaran hingga lewat malam dengan membawa bersama alat muzik.

Anggota mereka juga terdiri daripada golongan wanita belia. Bagi NAZl, oleh kerana kelompok ini sebahagian besarnya berada di luar gerakan Hitl3r Youth dan menerapkan sikap permusuhan terhadap organisasi tersebut, mereka menjadi ancaman berbahaya bagi orang muda yang lain.

Beberapa taklimat berkenaan dengan apa yang disebut sebagai Edelweiss Piraten, sebuah kumpulan remaja yang terlibat dalam perhimpunan dan kegiatan pember0ntakan di seluruh bandar industri barat Reich. Terbentuk secara tidak teratur, Edelweiss Piraten adalah sebahagian dari kelompok awam, kumpulan g3ngster, kumpulan politik pembangkang, dan mungkin yang paling ketara, mereka mewakili kebangkitan sejenis subkultur yang baru.

Anggota mereka melakukan perjalanan secara haram ke kawasan luar bandar, menyebarkan propaganda melalui grafiti anti-NAZl, dan bergaduh dengan kumpulan rondaan Hitl3r Youth. Mereka bahkan dibezakan dengan gaya penampilan mereka yang tersendiri, antaranya lencana logam khas berbentuk bunga edelweiss, seluar pendek berwarna hitam, stoking putih, dan kemeja kotak-kotak.

Anggota mereka sebahagian besarnya adalah golongan kelas pekerja dan pernah membesar sebagai Hitl3r Youth pada tahun 1930-an. Tetapi apabila per4ng menghancvrkan kota-kota dan para pemimpin Hitl3r Youth yang berpangkat tinggi mula dikerah ke barisan hadapan tenter4, suasana ‘vakum’ atau kekosongan tampuk kepimpinan mula terbentuk, dan beberapa kumpulan belia yang berbeza pandangan politik tetapi berpengaruh mula muncul sebagai salah satu kumpulan yang menganjurkan penentangan terhadap kuasa rej!m dan autoriterisme.

Dan mereka menjadi kuasa yang cukup besar. Satu kajian sejarah mengenai Edelweiss Piraten melaporkan bahawa di bandar-bandar Jerman barat yang relevan, “perkiraan konservatif menganggarkan bahawa 5 peratus populasi belia mungkin terlibat dalam kumpulan ini, sekurang-kurangnya secara persisian (dari luar sempadan).”

Beberapa pecahan kumpulan ini ada yang bergerak menggunakan nama mereka sendiri. Di Cologne, mereka adalah Navajos, di Düsseldorf dan Oberhausen mereka adalah Kittelbach Piraten, dan di Essen mereka dikenali sebagai Traveling Dudes.

Sepertimana menurut lagenda lanun-lanun yang sebenar, ‘lanun’ penentang NAZl ini turut melihat diri mereka sendiri sebagai kumpulan penyangak yang menjadi wira rakyat yang gagah berani, bahkan sering mendapat inspirasi dari citra dan mitos Amerika. “Rio de Janeiro, ahoy, caballero,” begitulah petikan dark lirik dari lagu perbarisan mereka, “Lanun Edelweiss itu setia dan benar.”  Selebihnya berbunyi seperti rangkap di bawah:

“Kami berarak di tebing Ruhr dan Rhine,
Membelah belia Hitl3r menjadi dua,
Lagu kami adalah kebebasan, cinta, dan kehidupan,
Kami adalah lanun Edelweiss.”

Muzik memainkan peranan yang penting dalam struktur sosial mereka, dan anggota yang mahir adakalanya menulis semula lirik lagu, seperti lagu pengembaraan, dan lagu-lagu indoktrinasi belia NAZl. Anggota mereka lazimnya sebaya dengan pelajar sekolah menengah, antara 14 dan 17 tahun, antaranya juga ada yang sudah boleh meninggalkan persekolahan tetapi tetap masih terlalu muda untuk menjadi tenter4.

Oleh kerana banyak bandar perindustrian mengalami masalah kekurangan tenaga kerja, pember0ntak remaja ini boleh bertukar-tukar pekerjaan dan memperoleh gaji yang setimpal sebagai pekerja tidak mahir. Mereka sering berkumpul selepas waktu kerja untuk menyanyi, bergosip, dan bersosial di antara jantina, di mana pergaulan bebas antara jantina merupakan salah satu perkara yang dilarang oleh kumpulan Hitl3r Youth di dalam negara mereka.

Walaupun dipisahkan oleh sempadan wilayah, kumpulan-kumpulan paksi Edelweiss Piraten bersatu ketika melakukan perjalanan secara haram ke luar bandar, satu amalan yang berani pada saat NAZl mengehadkan pergerakan bebas warga negara. Ini mencipta rasa persahabatan yang penting di antara kumpulan pember0ntak dan memberi mereka peluang untuk berikrar terhadap raison d’être (istilah bagi kempen penentangan) mereka. Iaitu penentangan yang sengit terhadap Hitl3r Youth dan pihak berkuasa yang diwakilinya.

Edelweiss Piraten seringkali mencetuskan pergadvhan dengan peronda Hitl3r Youth, memvkul pegawai NAZl yang lengkap berseragam, mencuri basikal milik peronda Hitl3r Youth, menyer4ng dan mempr0vokasi sesiapa yang menyokong NAZl secara lisan, menyebarkan grafiti anti-Hitl3r. Mereka bahkan mengutip risalah propaganda yang dijatuhkan oleh pesawat Sekutu untuk disebarkan atau disumbat ke dalam peti surat penduduk tempatan.

Edelweiss Piraten adalah duri dalam daging yang berterusan menjadi ancaman terhadap kepentingan NAZl, dan Gestapo mengambil perhatian yang serius. Unit polis rahsia itu akan mengawasi perkembangan Edelweiss Piraten dan menyimpan beratus-ratus fail maklumat anggotanya yang masih remaja. Barthel Schink yang berusia enam belas tahun juga dibvnuh oleh Gestapo kerana penglibatannya dengan Edelweiss Piraten.

Walau seberapa pentingnya mereka sekalipun, samada secara simbolik atau sebaliknya, sumbangan mereka hanyalah untuk penentangan dan sentimen anti-NAZl secara domestik, tidak tepat untuk meromantiskan mereka sebagaimana yang cuba dipaparkan secara fiksyen sejarah melalui filem Inglourious Basterds.

Malah sejarawan Detlev Peukert, yang berhujah untuk menonjolkan Edelweiss Piraten sebagai contoh penting penentangan dan ketidakseimbangan di Third R3ich sendiri menganggap mereka hanya sekadar gerakan “semi-politik,” yang lebih didorong oleh penentangan terhadap struktur penindasan program-program belia NAZl berbanding penentangan asas terhadap kekej4man fasisme atau tindakan pembersihan etnik.

Sesungguhnya, ketika suasana memihak kepada pasukan Sekutu pada tahun 1946, Edelweiss Piraten tidak lagi bekerjasama dalam isu menjadi juara demokrasi dan liberal, dan dengan mudahnya diserap sebagai anggota tenter4 NAZl yang tiada asas latihan dan pulang dari barisan hadapan hanya untuk disambut oleh pengangguran atau kehilangan rumah dan keluarga akibat mvsnah dib0m. Bagaimanapun, mereka tetap hanya sekadar sekumpulan remaja yang berjiwa member0ntak, mereka bukan golongan revolusioner.

Tetapi salah satu pencapaian mereka yang terbesar dalam gerakan anti-NAZl adalah di sebalik runtuhan Cologne barat. Pada tahun 1944, bekas tahanan kem kons3ntrasi, Hans Steinbrück menubuhkan kumpulan Ehrenfeld. Terdiri daripada sekitar seratus anggota, yang dianggotai oleh beberapa bekas tahanan lain, kumpulan pembangkang, orang Yahudi, dan beberapa anggota Edelweiss Piraten, kumpulan ini terlibat dalam aktiviti pengumpulan senj4ta, pencurian, dan perdagangan di pasaran gelap – semuanya dengan tujuan melumpuhkan infrastruktur NAZl dan melemahkan usaha Third R3ich dalam per4ng.

Tidak lama kemudian, Gestapo memburu mereka.  Setelah beberapa hari aksi kejar mengejar yang penuh kegan4san, dan berakhir dengan kehilangan beberapa nyawa, Steinbrück ditangkap, dan Heinrich Himmler, yang ketika itu komander S.S., memerintahkan saki baki anggota kumpulan Ehrenfeld yang masih ada dihvkum bvnuh oleh skuad penemb4k.

Pada 10 November 1944, 13 orang yang terdiri daripada beberapa lelaki belia dan dewasa telah dihvkum gantung tanpa perbicaraan di sebelah sebuah stesen kereta api, disaksikan oleh ratusan penonton. Enam dari mereka adalah anggota Edelweiss Piraten, semuanya sangat terlalu muda untuk berkhidmat dalam tenter4. Hari ini, sebuah jalan yang berdekatan dengan lokasi mereka digantung diberi nama bersempena salah seorang ‘lanun’ tersebut, iaiti Barthel Schink. Beliau meninggal dunia pada usia 16 tahun ketika menentang arus fasisme.

RUJUKAN:

Peukert, Detlev J. K. (1987). Inside Nazi Germany: Conformity, Opposition and Racism in Everyday Life. London: B. T. Batford Ltd.


Raja Berjiwa Ulama: Sultan Zainal Abidin III

Pernah dengar nama Universiti Sultan Zainal Abidin? Siapa Sultan Zainal Abidin ni sebenarnya? Kenapa nama dia sangat masyhur di negeri Terengganu dan diabadikan pada nama sebuah institusi pengajian tinggi?

Sultan Zainal Abidin III Muadzam Shah ibni Al-Marhum Sultan Ahmad Muadzam Shah II, Sultan Terengganu yang ke-11 dalam sejarah Kesultanan Terengganu. Ditabalkan sebagai Sultan Terengganu pada 19 Disember 1881 ketika berusia 16 tahun.

Sultan Zainal Abidin III sangat disayangi seluruh rakyat jelata kerana peribadinya yang alim dan cintanya terhadap ilmu pengetahuan. Baginda seorang yang mesra dan mengambil berat hal ehwal negeri Terengganu dan berusaha untuk memajukan taraf hidup rakyat Terengganu.

Keperibadian dan ketinggian akhlak Sultan Zainal Abidin III ni diabadikan di dalam sebuah syair yang terkenal di Terengganu, iaitu Syair Tawarikh Zainal Abidin Yang Ketiga, hasil karangan Tengku Dalam Kalthum binti Tengku Wok Khazaki pada tahun 1936. Syair ni diangkat sebagai salah satu karya agung Terengganu disusun mengikut setiap peristiwa yang berlaku pada zaman pemerintahan Sultan Zainal Abidin III.

Sultan Zainal Abidin III seorang yang pemurah dan menjaga hubungan silaturrahim meskipun kepada hamba dan orang suruhan. Baginda tak lokek memberi bantuan dan mengeluarkan harta demi kesejahteraan seluruh rakyat Terengganu.

Sultan Zainal Abidin III amat terkenal sebagai seorang pemerintah yang begitu berpegang teguh kepada ajaran agama Islam dan giat mempelajari cabang-cabang ilmu agama Islam. Baginda hadir sendiri untuk solat berjemaah di Masjid Abidin dan apa menjadi ikutan yang baik kepada rakyat Terengganu pada waktu tu.

Sultan Zainal Abidin III berangkat untuk belayar ke Tanah Suci Mekah bagi menunaikan fardu Haji pada tahun 1332 Hijrah. Keberangkatan baginda dirahsiakan kerana baginda tidak ingin impiannya ke Tanah Suci Mekah diketahui oleh orang. Para pengiring baginda sendiri tak tahu arah tuju pelayaran mereka pada mulanya.

Sultan Zainal Abidin III telah berguru dengan ramai ulama. Antara ulama yang pernah menjadi guru baginda ialah Haji Wan Abdullah bin Muhammad Amin (Tok Syeikh Duyung), Saiyid Abdul Rahman bin Muhammad (Tok Ku Paloh), Saiyed Abdullah bin Muhammad, Haji Zainal Kampung Banggol, Haji Musa Atas Tol serta Haji Wan Muhammad bin Ali Kampung Gedung. Baginda turut mempunyai seorang guru khas Bahasa Arab yang bernama Habib Umar Al-Attas.

Sultan Zainal Abidin III juga mempunyai kebolehan mengajar ilmu-ilmu kitab agama Islam. Baginda berkongsi ilmu yang diperolehnya daripada para guru dan ulama kepada masyarakat dan golongan bawahan baginda. Terdapat banyak kitab-kitab peninggalan baginda dan sebahagiannya masih disimpan dan diwakafkan di Jabatan Hal Ehwal Agama Islam Terengganu.

Zaman pemerintahan Sultan Zainal Abidin III merupakan zaman di mana negeri Terengganu menerima perubahan dan pembangunan yang sangat pesat. Zaman ni juga merupakan zaman yang kritikal bagi negeri Terengganu kerana menghadapi kemasukan pengaruh Inggeris. Sultan Zainal Abidin III berjaya mempertahankan Terengganu daripada kemaraan pengaruh Inggeris.

Sultan Zainal Abidin III dibantu oleh tiga orang pembesar yang dipercayai iaitu Tengku Musa, Tuan Hitam dan Che’ Abdul Rahim. Banyak perkara yang diperkenalkan oleh Sultan Zainal Abidin III sepanjang pemerintahan baginda sebagai Sultan Terengganu yang ke-11 ini, antaranya ialah:

1. Pembentukan Undang-Undang Bagi Diri Kerajaan Terengganu

2. Undang-Undang Islam Terengganu

3. Permulaan sukatan dan timbang

4. Cukai Bia

5. Pembinaan Istana Maziah

Setelah 38 tahun memerintah negeri Terengganu, Sultan Zainal Abidin III telah mangkat pada 25 November 1918. Tembakan meriam dilepaskan sebagai tanda kepada seluruh rakyat mengenai kemangkatan baginda. Berita ini begitu gempar dan telah disambut oleh seluruh rakyat jelata dengan perasaan hiba dan duka.

Oleh: Azizul Farhan

Nak tahu lebih banyak lagi fakta menarik tentang budaya dan sejarah orang Melayu? Baca je KITAB TAMADUN MELAYU. Cepat klik dekat https://bit.ly/40FLVup


Kisah China Buat Kucing Copy Ori

China merupakan negara yang sangat dikenali sebagai pengeluar dan pembekal barangan copy ori. Sebab kalau boleh, semua benda dekat dunia ni dia nak copy. Bermula daripada iphone sehinggalah jersi kelab paling kelakar dekat EPL, habis dia copy. Tapi ada satu kerja gila yang china buat iaitu cuba hasilkan kucing copy ori.

Macam mana China boleh terfikir nak buat kucing copy ori?

Semuanya bermula setelah seorang penduduk China iaitu Huang Yu kematiannya kucingnya yang bernama Garlic. Apabila kucing mati, kita sendiri pasti akan rasa sedih kerana sudah menganggap dia seperti keluarga sendiri. Itulah apa yang terjadi kepada Huang Yu.

Bezanya adalah Huang Yu tidak dapat menerima kenyataan bahawa Garlic telah tiada di dunia ini. Apa yang Huang Yu buat adalah dia telah menyimpan bangkai Garlic di dalam peti ais bagi mengelakkan kerosakan. Katanya dia berhasrat mahu mencari saintis yang mampu menghidupkan garlic semula.

Nampak idea ni macam gila dan tak masuk akal? Tapi lepas cari punya cari, akhirnya Huang Yu bertemu dengan sebuah makmal di Beijing iaitu Sinogene yang sanggup menghidupkan Garlic kembali. Mana boleh buat macam ni sebab dah lawan hukum alam. Sebenarnya menghidupkan kembali haiwan mati bukan macam yang korang semua faham.

Sebab apa yang Sinogene buat adalah berbeza dan bukan menghidupkan haiwan secara literal. Bagi merealisasikan hasrat Huang Yu, saintis di Sinogene telah mengambil sel-sel kulit dari Garlic dan menanamkannya dalam telur yang diperolehi daripada kucing lain.

Maka terhasil lah 40 embrio copy ori dan kesemuanya disuntik ke dalam 4 kucing betina tumpang. Hasil akhir mendapati, kucing pertama tidak mengandung. Manakala kucing kedua dan kucing ketiga keguguran. Nasib baik kucing keempat berjaya dan dapat melahirkan Garlic copy ori.

Garlic copy ori pun diserahkan kepada Huang Yu. Dia berasa sangat gembira sebab Garlic copy ori kelihatan sama macam Garlic original. Biarpun begitu Huang Yu masih lagi tidak berpuas hati. Katanya dia tak dapat Garlic copy ori yang 100% sama dengan Garlic original. Kucing yang dia dapat ni kelihatan macam anak Garlic.

Masalahnya boleh ke kita nak buat haiwan copy ori?

Buat pengetahuan semua, aktiviti buat copy ori haiwan ni dibenarkan di China. Bukan setakat China je, Korea dan Amerika Syarikat turut membenarkannya. Tapi masih lagi diharamkan dibanyak negara sebab perkara seumpama ini dianggap sebagai taboo.

China bukanlah negara pertama yang buat haiwan copy ori. Sebab ada je beberapa negara yang dah lama buat aktiviti copy ori haiwan. Antaranya adalah Amerika Syarikat dan Korea. Dekat sana copy ori haiwan adalah permainan orang-orang kaya.

Deme tak dapat terima hakikat haiwan kesayangan dah mati, deme pun buatlah copy ori. Buktinya di Korea, Sooam Biotech Research Foundation yang bertapak di Seoul berjaya buat 800 ekor haiwan peliharaan copy ori dan setiap satu akan dikenakan bayaran sebanyak RM419,000.

Sekali pandang memang nampak kejam tapi tetap ada gunanya. Sebab kita boleh cuba buat copy ori haiwan yang hampir pupus. Jadi ini boleh jadi jalan pintas kepada pemuliharaan haiwan. China telah menjadi antara negara terawal yang cuba meneroka bidang ini dengan menghasilkan panda copy ori. Jika berjaya, semakin banyak haiwan yang dapat diselamatkan.

Apa-apapun pada satu sudut, buat haiwan copy ori ni  tak bagus. Sebab tak kan lah setiap kali haiwan tu mati, kita akan copy ori. Lebih baik biarkan semua kenangan berlalu dan kita cari haiwan peliharaan baru.

Alam kehidupan ni sangat menarik. Sebab tu kami terbitkan BIOLOGIA yang bercerita macam-macam pasal haiwan. Jom beli di Shopee: https://bit.ly/biologiashopee

Rujukan

AFP. (2019, Mei 9). Copy cat: Chinese firm creates first cloned kitten. The Sun Daily. Dipetik daripada https://www.thesundaily.my/world/copy-cat-chinese-firm-creates-first-cloned-kitten-XD1342437

Locker, M. (2019, Mei 9). Copycat: China’s first cloned feline is here, and a horse could be next. Fast Company. Dipetik daripada https://www.fastcompany.com/90399995/copy-cat-china-clones-a-feline-and-a-horse-could-be-next


Kisah Stamford Raffles Yang Orang Melayu Harus Tahu

Ada satu tempat di Singapura bernama Fort Canning.Namun penduduk tempatan terutamanya orang Melayu menyebut tempat itu sebagai Bukit Larangan (Forbidden Hill).

Semasa British datang ke Singapura,mereka bertanyakan tentang bukit itu.Penduduk tempatan memberitahu bahawa bukit itu dinamakan Bukit Larangan dan mereka tidak berani naik ke atas kerana dikatakan kononnya di sana bersemadi roh raja-raja Melayu purba (the ancient Malay Kings).

Orang-orang British menganggap ini semua dongeng dan mitos semata-mata.Kolonel Farquhar (wakil Raffles) seakan tidak mempercayai kata-kata Temenggung Abdul Rahman (wakil pemerintah Singapura bagi Empayar Johor-Riau) tentang bukit itu,dimana Temenggung memberitahu di sana dahulunya ada sebuah istana raja-raja dahulukala.

Farquhar tidak percaya.Orang British tidak percaya.Orang Melayu hanya suka membuat cerita dongeng,fikir mereka.

Apabila ini dilaporkan kepada Raffles,dia mahu meninjau bukit itu sementelah dirinya telah banyak mengkaji sejarah raja-raja Melayu di Asia Tenggara. Salah seorang peminat sejarah Melayu,dia tahu ada sesuatu di atas bukit misteri itu!

Raffles naik ke atas.Penduduk kampung sekitar enggan naik.Raffles telah melihat sesuatu yang membuatkan dia berangan-angan mahu membina rumah kediaman di sana.

Pada tahun 1822,John Crawford, Residen Kedua telah melaporkan beberapa penemuan menarik.Ketika dia meninjau-ninjau,dia mendapati terdapat struktur binaan batu-bata yang tersembunyi di dalam semak belukar.Alangkah terkejut dia apabila mendapati sebenarnya sebahagian utara dan barat bukit itu dikelilingi oleh binaan batu-bata itu.

Pada suatu ketika Crawford telah naik ke puncak bukit.Dia telah menemui struktur bangunan yang dibuat dari kayu;usang dan hampir roboh.Crawford terus berjalan ke arah selatan bukit.Di sini dia telah menemui ‘Secret Garden'(pernah tengok filem Secret Garden?),iaitu satu kawasan seakan bekas taman buah-buahan yang luas dimana terdapat pokok-pokok yang bukan pokok hutan semulajadi.Crawford diberitahu bahawa kawasan istana raja Melayu dan Jawa memang mempunyai taman yang diisi dengan pokok buah-buahan.Dari sini,mitos istana purba raja Melayu di Bukit Larangan sebenarnya bukan mitos.Apabila Raffles mendengarkan ini, dia telah meyakini bahawa Sulalatus Salatin ada ‘something‘ di sana.

Selepas itu dari era penjajahan hingga ke Singapura Moden,mereka telah menggali bukit itu dan menemui beribu-ribu item dari duit syiling emas,tembikar Cina,manik-manik dan patung-patung.

Cerita tentang Raja Tri Buana, Nila Utama dan Demang Lebar Daun, Wan Empuk dan Wan Malini akhirnya bukan dongeng yang sengaja dibuat. Raffles mengesahkan Bukit Larangan adalah tempat bersemayam raja-raja Temasek iaitu raja-raja Melayu Singapura pada masa purba.The residence of ancient Malay kings of Singapore.

Pada tahun 1823,Raffles menulis sepucuk surat,antaranya berbunyi:

“…saya berharap jika mati di sana (Singapura),jasad saya akan mendapat perhormatan bersemadi bersama dengan jasad/abu raja-raja Melayu.”

Imagine…

Bapa Singapura Moden mahu bersemadi bersama tulang dan abu raja-raja Melayu.

~ Srikandi


Kisah Penyanyi Rock Kokak Kelawar Atas Pentas

Ini bukan pemain gitar bass kumpulan Malaikat Maut yang ‘kokak’ kepala itik serati dalam filem Rock Oo itu ya. Orang dalam gambar ini merupakan salah seorang lagenda Rock terkemuka dengan imej yang paling ganas, brutal, gruesome, iaitu Ozzy Osbourne, yang dulunya merupakan vokalis kumpulan Black Sabbath.

Pada 20 Januari 1982, di konsert di Des Moines, Iowa, penyanyi kumpulan Black Sabbath, Ozzy Osbourne telah mengg!git seekor kelawar hingga terpvtus kepalanya. Memetik kenyataan dari biografi Black Sabbath: Symptom Of The Universe, Osbourne menyangkakan kelawar itu kelawar mainan sehinggalah dia tersedar apabila sayapnya mulai mengepak-ngepak. Namun penonton yang bertanggungjawab melempar kelawar itu ke atas pentas, Mark Neal mengatakan kelawar itu telah mati sebelum Osbourne mengambilnya.

Neal yang berusia 17 tahun pada tahun 1982, mendedahkan bahawa dia membawa kelawar ke konsert Ozzy Osbourne dengan meletakkannya di dalam beg plastik kemudian melemparkannya ke pentas. Ozzy mula gelisah apabila menyedari kepala kelawar itu telah putus dan dikeluarkan dari mulutnya yang telah ‘kokak’ kelawar tersebut. Selepas tamat persembahan, dia terus pergi ke hospital tempatan untuk mendapatkan suntikan rabies.

Sebenarnya kelawar bukanlah haiwan pertama yang kehilangan kepalanya akibat ‘kokakan’ Osbourne. Hanya satu tahun sebelum itu dalam pertemuan dengan eksekutif CBS Records, Osbourne didakwa telah mengg!git sampai putvs kepala bukan satu, tetapi dua, merpati hidup, perkara ini didedahkan penulis Black Sabbath sendiri iaitu Mick Wall, yang pernah bekerja sebagai penerbit untuk kumpulan itu.

Wall menulis bahawa Osbourne telah merancang untuk melepaskan tiga ekor merpati ke udara sebagai gimik pada pertemuan itu tetapi dia telah m4buk sebelum pertemuan berlangsung dan ditambah lagi dengan kemarahan beliau terhadap seorang PR dari label itu.

Wall berkata Osbourne memberitahunya bertahun-tahun selepas fakta itu:

“Aku mengeluarkan salah seekor daripada burung mrpati dari sangkarnya dan mengg!git kepalanya hingga pvtus hanya untuk mendiamkan bunyi dia yang bising, kemudian aku melakukannya lagi dengan burung merpati yang seterusnya, kemudian aku meludahkan kepala merpati itu ke atas meja. Sebab itulah mereka menghalau aku keluar. ”

Jadi kita boleh nampak signifikan isu ini:

– Sekali lagi saya tegaskan, arak itu memabukkan lagi menjahanamkan.

– Ozzy Osbourne bernasib baik sebab tak terkena jangkitan virus Corona

– Walaupun Osbourne ni brutal gila, tapi dia tetap mementingkan kesihatan dirinya terlebih dahulu dengan terus mendapatkan suntikan rabies selepas meng’kokak’ kepala seekor kelawar malang.


6 Kali Umat Islam Diz*limi Dalam Sejarah

Per4ng Salib Pertama dilancarkan pada tahun 1095 oleh Paus Urban II, dengan matlamat untuk merampas semula kota suci Baitulmaqdis (Jerusalem) dan Tanah Suci Palestin dari umat Islam yang telah menawan kota itu dari Byzantium pada tahun 638.

Khalifah Fatimiyah, Al Hakim Kaherah, yang dikenali sebagai “Khalifah Gila” merVntuhkan Gereja Sepulcher zaman Constantinian yang kuno dan megah pada 1009, serta kebanyakan gereja dan kuil Kristian yang lain di Tanah Suci.

Perkara tersebut, ditambah dengan pembunvhan jemaah Germanic yang menuju ke Jerusalem dari Byzantium, membangkitkan kemarahan Eropah, dan mengilhamkan Paus Urban II menyeru semua Raja Katolik, Kesatria dan bangsawan Tenter4 untuk menawan Tanah Suci dari pemerintahan Islam.

Ia juga merupakan tindak balas kepada Kontroversi Pelaburan, antara konflik yang paling ketara melibatkan kuasa sekular dan agama di Eropah pada abad pertengahan. Kontroversi itu bermula sebagai perselisihan antara Maharaja Rom Suci dan Papacy Gregorian, lalu membangkitkan konsep politik Kekristianan sebagai penyatuan masyarakat dan berdaulat di bawah perintah Pope.

Oleh kerana kedua-dua belah pihak cuba menyusun pandangan umum untuk kepentingan mereka, orang ramai secara peribadi terlibat dalam kontroversi agama dram4tik. Malahan, kepentingan dalam melancarkan per4ng salib adalah rentetan kemenangan oleh Turki Seljuk, yang menyaksikan berakhirnya pemerintahan Arab di Jerusalem.

Pada 7 Mei 1099 tenter4 salib telah tiba ke Jerusalem, yang telah dirampas dari Seljuk oleh Fatimiyah Mesir hanya setahun sebelum itu. Pada 15 Julai, tenter4 salib dapat mengakhiri pengepungan dengan meruntuhkan bahagian dinding benteng dan memasuki kota.

Semenjak saat itu, dari petang dan keesokan hari, tenter4 salib membunvh hampir setiap penduduk Muslim dan Yahudi. Walaupun ramai umat Islam berada di tempat perlindungan atas Gunung Haram El-Sharif di dalam Masjid Al-Aqsa, tenter4 salib itu hanya meninggalkan sedikit sahaja penduduk yang selamat.

Memetik Gesta Francorum,  apa yang diyakini oleh sesetengah pengkaji sebagai salah satu sumber kontemporari yang paling berharga dalam Per4ng Salib Pertama,

“… penyemb3lihan itu sangat besar sehingga orang kami mengharuhi kolam dar4h setinggi pergelangan kaki mereka ….”

Tancred, Putera Galilea menuntut sebahagian Kuil untuk dirinya sendiri dan menawarkan perlindungan kepada beberapa umat Islam di sana, tetapi dia tidak dapat menghalang kem4tian mereka di tangan pejuang salibnya.

Menurut Fulcher of Chartres: “Sesungguhnya, jika anda berada di sana, anda akan melihat kaki kami diwarnakan hingga pergelangan kaki dengan dar4h orang yang terbunvh, tetapi apa lagi yang perlu saya kaitkan? Tiada seorang pun daripada mereka yang masih terselamat hatta wanita dan kanak-kanak.”

Semasa Per4ng Salib Pertama dan pembunvhan beramai-ramai di Jerusalem, telah dilaporkan bahawa Tenter4 Salib menyanyi “[circled] the screaming, flame-tortVred humanity singing ‘Christ We Adore Thee!’ with their Crusader crosses held high”.

Umat Islam telah dibunvh secara diskriminasi yang kejam, dan orang-orang Yahudi yang berlindung di Sinagog terbunvh ketika Sinagog dibakar oleh Tentara Salib.

Pulau Sicily ditaklvk oleh dinasti Aghlabids dari suku Arab Bani Tamim pada abad ke-10 setelah lebih dari satu abad berkonflik, dengan Empayar Byzantine kehilangan kubu terakhir mereka pada 965.

Orang-orang Normans pula menaklvk kubu Muslim Arab terakhir pada 1091. Selepas itu, cukai dikenakan ke atas minoriti Islam yang disebut jizya, ironnya ia merupakan kesinambungan jizyah yang dikenakan kepada orang bukan Islam di Sicily semasa penguasaan Islam pada abad ke-11, sebelum penaklvkan Norman.

Satu lagi cukai yang dikenakan kepada mereka pada masa yang sama adalah augustale. Pemberontakan umat Islam meletus semasa pemerintahan Tancred sebagai Raja Sicily. Keg4nasan terhadap umat Islam bermula pada tahun 1160-an. Komuniti Islam dan Kristian di Sicily semakin dipisahkan secara geografi.  Masyarakat Islam di pulau ini kebanyakannya terpencil di luar sempadan dalaman yang membelah separuh barat pulau itu dari timur laut Kristian.

Muslim Sicily, populasi subjek yang pada asasnya bergantung kepada perlindungan diraja. Apabila King William The Good meninggal dunia pada tahun 1189, perlindungan diraja ini telah ditamatkan, dan pintu dibuka untuk ser4ngan meluas terhadap orang Islam di pulau itu. Toleransi terhadap umat Islam berakhir dengan peluasan kawalan dinasti Hohenstaufen.

Banyak tindakan penindasan yang diluluskan oleh Frederick II, diperkenalkan untuk membodek Paus yang tidak rela menerima bahawa Islam diamalkan di dalam negara Kristian: hasilnya adalah pemberontakan kaum Muslim Sicily. Ini mencetuskan pemb4ntaian yang teratur dan sistem4tik menandakan berakhirnya Islam di Sicily.

Pemberontakan itu berkurangan, namun tekanan dari Kepausan terus mendorong Frederick untuk memindahkan secara besar-besaran semua penduduk Muslim jauh ke pedalaman Itali. Pada tahun 1224, Frederick II mengusir semua orang Islam dari pulau itu dengan memindahkan mereka ke Lugêrah (Lucera) sehingga dua dekad yang mendatang.

Di dalam persekitaran terkawal ini, mereka tidak dapat mencabar kuasa diraja dan mereka membawa keuntungan kepada kerajaan melalui cukai dan perkhidmatan ketenter4an. Jumlah populasi mereka akhirnya mencapai antara 15,000 dan 20,000, yang menyebabkan pedalaman itu dipanggil Lucaera Saracenorum kerana ia mewakili kubu terakhir kedudukan Islam di Itali.

Semasa tempoh aman, kaum Muslim di Lucera kebanyakannya bertani. Mereka menanam gandum durum (sejenis gandum pasta), barli, kekacang, anggur dan buah-buahan lain. Umat Islam juga menternak lebah bagi mendapatkan madu. Pendudukan Muslim Lucera dimusnahkan oleh Charles II dari Naples dengan dukungan dari Kepausan. Orang Islam sama ada dib4ntai, dipaksa murtad, diperhambakan atau diusir keluar. Masjid-masjid yang ditinggalkan mereka dir0bohkan, dan biasanya pembinaan gereja yang menggantikan tapak asap masjid.

Katedral Lucera dibina di atas tapak masjid yang musnah. Masjid itu adalah yang terakhir berfungsi pada zaman pertengahan di Itali pada masa itu. Ada yang diasingkan, dengan kebanyakan mereka mencari suaka di Albania melintasi Laut Adriatik. Islam tidak lagi wujud keberadaannya di pulau itu pada abad ke-14.

Aghlabids juga menaklvki pulau Malta pada masa yang sama semasa ser4ngan mereka ke Sicily. Menurut Kitab al-Rawd al-Mitar, pulau itu mula memencil menuju kehancuran kerana tidak dihuni akibat penaklvkan. Tempat itu kemudian ditukar menjadi penempatan oleh orang Islam. Orang-orang Norman juga menaklvknya pada masa yang sama dengan Sicily.

Walau bagaimanapun Norman tidak mengganggu urusan hal ehwal umat Islam di pulau itu dan memberi mereka status tributary. Penaklvkan itu bagaimanapun membawa kepada penyebaran pengaruh Kristianisasi dan Latinisasi di pulau itu. Pampasan tahunan yang dibayar oleh masyarakat Kristian kerana membunvh Muslim juga dimansuhkan pada abad ke-12, menandakan berakhirnya hak perlindungan yang diberikan kepada umat Islam.

Kebanyakan orang Islam Malta diusir pada 1271. Semua Muslim di Malta telah murtad apabila bertukar kepada agama Kristian menjelang akhir abad ke-15 dan terpaksa mencari jalan untuk menyembunyikan identiti terdahulu mereka dengan memakai nama Latin.

Genghis Khan, dan penerusnya, Maharaja Dinasti Yuan di China pada asasnya hanya mengenakan ketetapan yang melarang amalan agama Islam seperti penyembel!han halal dan berkhatan sahaja kerana dar4h adalah perkara yang berkaitan dengan pantang larang Mongol. Namun setelah kem4tian Genghis Khan, pewaris-pewarisnya yang kemudian bertindak secara kasar, mereka memaksa umat Islam untuk mengamalkan adat dan budaya kaum Mongol.

Akibat keputusan ini, umat Islam terpaksa menyembel!h biri-biri secara rahsia. Perkara ini dilakukan pewaris Genghis berikutan Genghis Khan pernah merujuk umat Islam sebagai golongan “hamba”, dan dia juga pernah mencadangkan orang Islam untuk mengikuti kaedah makan Mongol berbanding halal. Berkhatan juga dilarang.

Menjelang tempoh akhir pemerintahan Dinasti Yuan di China, rasuah di kalangan pegawai Mongol dan pengani4yaan terhadap umat Islam meningkat dengan sangat teruk sehingga panglima-panglima Yuan dari kalangan Muslim bertindak menyertai kaum Cina Han dalam memberontak terhadap Mongol untuk menuntut kembali tanah air orang Han yang dijajah.

Pengasas Dinasti Ming, Zhu Yuanzhang melantik jeneral Muslim seperti Lan Yu dalam pemberontakan melawan Mongol dan mengalahkan mereka dalam pertempvran. Sesetengah masyarakat Islam dipanggil “kamsia,” dalam bahasa Hokkien, bermaksud “terima kasih”;  ramai umat Islam Hui mendakwa bahawa komuniti mereka dinamakan “kamsia” kerana Cina Han amat menghargai peranan penting yang mereka telah lakukan untuk membantu mereka menggulingkan Mongol.

Umat Islam dari kelas Semu (nama kasta yang ditubuhkan oleh dinasti Yuan) juga memberontak terhadap Dinasti Yuan dalam Pemberontakan Ispah tetapi pemberontakan itu dihancurkan dan umat Islam dib4ntai beramai-ramai oleh komander setia Yuan Chen Youding.

Berikutan pencerobohan ganas Mongol di Asia Tengah di bawah Genghis Khan, disusuli dengan kota Baghdad dibumi-hangus kan yang berlaku pada tahun 1258 angkara Hulagu Khan, pemerintahan Empayar Mongol diperluaskan di kebanyakan kawasan Islam di Asia.

Khalifah Abbasiyah dimusnahkan dan tamadun Islam mengalami banyak kemusnahan, terutamanya di Mesopotamia, manakala agama Tengriisme dan Buddha digantikan sebagai agama rasmi kerajaan. Walau bagaimanapun, Mongol menyer4ng untuk sumber dan kekayaan, bukan kerana agama mereka.

Kemudian, ramai Khan dan penguasa Mongol seperti kaum Oljeitu, Ilkhanate dan Golden Horde memeluk Islam bersama dengan pengikut dan kerajaan mereka.  Mongol tidak berhasrat untuk menggantikan agama Islam dengan agama lain, mereka hanya mempunyai keinginan untuk merampas harta dari sesiapa saja yang tidak tunduk pada pemerintahan mereka, ia merupakan ciri asas perjuangan Mongol.

Walaupun ada pendapat mengatakan semasa Dinasti Yuan yang diasaskan oleh Mongol di China, saintis Muslim sangat dihorm4ti dan kepercayaan Islam juga dihorm4ti. Berkaitan mengenai ser4ngan Mongol, sejarawan Islam, ibn al-Athir meratap :

“Saya menolak dari membacakan kisah peristiwa-peristiwa ini berdasarkan tahap magnitud kebencian mereka. Malah sekarang saya masih enggan melakukannya, siapa yang boleh menyanyikan lagu kem4tian Islam dan umat Islam itu sendiri umpama ia perkara kecil atau boleh menceritakan kisah ini dengan mudah? Oh sesungguhmya ibu ku tidak pernah melahirkan aku!”

Kekejaman Mongol diperincikan seperti berikut :

Hasil campur tangan isteri Hulagu Khan yang beragama Kristian Nestorian, Dokuz Khatun berjaya memujuknya untuk melepaskan penduduk Kristian di kota itu. Hulagu menawarkan istana kepada ketua Catholicos Nestorian, Mar Makikha II, dan dia juga memerintahkan supaya katedral dibina untuknya.

Akhirnya, penguasa ketujuh Ilkhanate, Mahmud Ghazan, bertaubat dan beralih dari ajaran Tengrism dengan memeluk Islam, dan dengan itu memulakan pembubaran secara beransur-ansur ajaran Tengrism dan Buddhisme di rantau ini dan diganti dengan kebangkitan semula Islam. Setelah itu, tiga dari empat Khanate utama Mongol memeluk Islam. Namun penguasa Mongol yang pertama memeluk Islam sebelum itu adalah Berke Khan.

Orang Arab yang sebahagian besarnya bergantung kepada Berber dalam menaklvk Semenanjung Iberia bermula pada 711, mereka menvndukkan seluruh Kerajaan Visigoth pada 725. Umayyad berjaya memperoleh kemenangan melalui penyerahan diri bersyarat oleh beberapa pentadbir kota, jadi, mereka dapat berkompromi dengan penduduk setempat.

Namun ia tidak sentiasa mudah sebegitu. Sebagai contoh, Mérida, Cordova, Toledo, atau Narbonne ditawan secara pencerobohan atau selepas mengepung mereka.

Persetujuan yang dicapai dengan penduduk setempat adalah berdasarkan menghorm4ti undang-undang dan tradisi yang diamalkan warga setempat, maka Goths (ia adalah konsep hukum, bukan etnik, iaitu masyarakat yang diperintah oleh Forum Iudicum atau undang-undang Visigoth) terus diperintah berdasarkan persekitaran baru namun mengekalkan sistem undang-undang mereka sendiri.

Gereja Gothic kekal di tempatnya dan bekerjasama dengan tuan baru. Namun, Al-Andalus yang menjadi sebuah kerajaan Muslim yang memerintah Semenanjung Iberia (Sepanyol), ditaklvki oleh kerajaan Kristian di utara pada tahun 1492, akibat perkembangan mereka berlaku terutama selepas keruntuhan mutlak Khilafah Cordova pada tahun 1031.

Kebangkitan Per4ng Salib bermula dengan pembunvhan beramai-ramai Barbastro dan situasi yang sama juga berlaku kepada kerajaan Almoravid di Afrika utara, yang mengambil alih al-Andalus pada 1086, menambah kesukaran dalam kewujudan bersama antara komuniti, termasuk orang Islam di wilayah Kristian yang berkuasa, atau orang Kristian Mozarabic (agak berbeza daripada kerajaan-kerajaan utara), dan kumpulan minoriti. Almohads, yang fanatik kumpulan mazhab Afrika Utara, meluaskan sempadan kezaliman agama semasa pendudukan al-Andalus, yang turut mempengaruhi juga orang-orang Yahudi

Semasa peluasan wilayah sempadan di selatan kerajaan Kristian utara, bergantung kepada pemusatan setempat, umat Islam tempatan dibenarkan untuk terus menetap (konsep Mudéjars) namun dengan banyak sekatan dan larangan yang melampau, malahan ada yang dipaksa murtad dan memeluk Kristian.

Selepas penaklvkan Granada, semua Muslim Sepanyol berada di bawah pemerintahan Kristian. Penduduknya rata-ratanya berbahasa Arab atau Mozarabic, dan kempen untuk memurtadkan mereka tidak berjaya. Perundangan tertentu secara beransur-ansur diperkenalkan untuk melenyapkan Islam, dengan kemuncaknya umat Islam dipaksa untuk beralih ke agama Katolik oleh Inkuisisi Sepanyol.

Mereka dikenali sebagai Moriscos dan dianggap sebagai Kristian Baru. Undang-undang lanjut diperkenalkan, seperti pada 25 Mei 1566, menetapkan bahawa mereka harus meninggalkan pertuturan bahasa Arab, menukar adat mereka, pintu rumah mereka wajib dibuka pada setiap hari Jumaat dan hari perayaan lain, dan bilik mandi mereka samada di tempat awam atau peribadi tidak boleh tertutup walau untuk mandi.

Sebab kenapa pintu harus dibiarkan terbuka pada hari Jumaat adalah untuk memastikan mereka tidak mengadakan perayaan secara rahsia atau keluar berkumpul senyap senyap untuk menghadiri mana-mana perayaan dan ibadah Islam.

Raja Philip II dari Sepanyol memerintahkan pemusnahan semua ruang mandi awam dengan alasan bahawa ruang mandi dan tandas amat sinonim kerana orang Islam kebiasaannya mengambil wuduk di bilik air. Memiliki buku atau makalah dalam bahasa Arab dianggap sebagai bukti nyata terhadap ketidakpatuhan yang membawa hukuman yang parah.

Pada 1 Januari 1568, mubaligh-mubaligh Kristian diperintahkan untuk mengambil semua kanak-kanak Morisco antara umur tiga dan lima belas tahun, dan meletakkannya di sekolah, di mana mereka dipaksa mempelajari ajaran Castillian dan Kristian. Semua undang-undang dan langkah-langkah ini memerlukan kekuatan untuk dilaksanakan, dan dari awal lagi.

Antara 1609 dan 1614 orang Morisco telah diusir dari Sepanyol. Mereka digambarkan pergi ‘dalam keadaan menderita sehelai sepinggang, segalanya dirampas hingga tiada harta, tiada perbicaraan atau hukuman … mereka diusir tanpa wang, permata atau makanan… hanya diri mereka yang mereka boleh bawa.’

Tatar Lipka, yang juga dikenali sebagai Tatar Poland atau Tatar Lithuania, adalah komuniti umat Islam Tatar yang berpindah ke Grand Duchy of Lithuania dan menyerap budaya tempatan Poland.

Counter-Reform4tion oleh Gereja Katolik di Persekutuan Poland-Lithuania telah menyebabkan penganiayaan terhadap umat Islam, Yahudi, dan Kristian Ortodoks. Kaedah penganiayaan terhadap umat Islam antaranya mengharamkan kerja-kerja pemulihan masjid-masjid lama dan menghalang masjid baru daripada dibina, mengharamkan orang Kristian berkhidmat sebagai pembantu bawah umat Islam, mengharamkan perkahwinan perempuan Kristian dengan lelaki Islam, meletakkan had ke atas pemilikan harta antara Tatar.

Sehinggalah tercetusnya Per4ng Uthmaniyyah-Polish sekaligus menyumbang ke dalam suasana diskriminasi terhadap umat Islam dan membawa kepada penulisan dan ser4ngan anti-Islam.

Berikutan pendudukan Sikh di Samana pada tahun 1709, tenter4 Sikh mengambil bahagian dalam pembunvhan beramai-ramai penduduk kota tersebut. 10,000 umat Islam yang tidak bersenjata telah dibunvh. Berikutan Pengepungan Sirhind, Banda Singh Bahadur memerintahkan supaya semua lelaki, wanita dan kanak-kanak dibunvh.

Semua penduduk Sirhind, sama ada lelaki, wanita atau kanak-kanak semuanya dibakar hidup-hidup atau disembel!h. Pada Disember 1757, kaum Sikh menawan Doab dan bandar Jullunder. Semasa pencerobohan ini, “Kanak-kanak diugut dengan pedang, wanita diseret jalanan dan dipaksa untuk menukar agama Sikh” dan Masjid telah dicemarkan dengan dar4h babi. Makam Nassir Ali dikoreki oleh orang Sikh dan daging babi telah disumbat ke dalamnya.

Ranjit Singh pergi ke Peshawar dan merampas kota itu, menebang pokok-pokok yang terkenal di kota itu, memb4kar istana Bala Hissar dan masjidnya dikotori dengan najis. Diwan Chand menjadi Gabenor Hindu pertama Kashmir selepas 1354 dan menguatkuasakan puluhan undang-undang anti-Islam. Dia meningkatkan cukai ke atas umat Islam, memusnahkan Masjid Jamek Srinagar dan mengharamkan penyembel!han lembu.

Hukuman untuk penyembel!han lembu adalah hukuman m4ti tanpa pengecualian. Dia menculik semua wanita Pashtun dan Uzbekistan dan dengan kejam menjual mereka di Hira Mandi, sebuah pasar yang sangat popular di Lahore (ibukota Empayar Sikhl).

Sebagai balasan setelah membantu Shah Shuja cucu Ahmad Shah Durrani, Maharaja Ranjit Singh meminta larangan penyembel!han lembu di Afghanistan dan dengan bantuan Ranjit Singh, Shuja kembali ke takhta Kabul dan melaksanakan larangan penyembel!han lembu di Kabul.

Sayyid Ahmed Barelvi mengisytiharkan per4ng terhadap Maharaja Ranjit Singh dan merekrut ramai tenter4 umat Islam dari madrasah. Namun, Yousufzai dan Muhammadzai Khawaneen tidak menyukai konsep egalitarian nya lalu mengkhianati Sayyid Ahmed dan tenter4nya di pertempvran Balakot dan menyokong Tenter4 Sikh dalam Pertempvran Balakote pada tahun 1831, kepala Sayyid Ahmed Barelvi dipengg4l oleh panglima Sikh, Hari Singh Nalwa.


Power Bank: Tip Pembelian & Penjagaan

Telefon pintar sekarang ini boleh
dianggap sebagai teman rapat manusia. Hampir kebanyakan aktiviti  manusia dilakukan di hujung jari, termasuklah
berkomunikasi, mencari maklumat, berhibur dan lain-lain. Bahkan artikel ini pun
dibaca menggunakan telefon pintar di tangan anda.

Mengikut laporan yang dikeluarkan
oleh Nielsen Informate Mobile Insights, rata-rata pengguna menghabiskan masa lebih
3 jam di telefon pintar mereka. Tempoh penggunaan ini sudah pasti mengurangkan
kadar bateri telefon. Jadi, mahu tidak mahu, telefon pintar hendaklah dicas
semula bagi mengembalikan kuasanya.

Bagi mereka yang kerap berada di
rumah, tidak ada masalah, tinggal sambungkan telefon pada pengecas. Tapi, macam
mana pula dengan mereka yang kerap mengembara? Lebih-lebih lagi, sekarang, musim
balik kampung, perjalanannya pula mengambil masa yang panjang. Manalah tahu,
dalam perjalanan, ada masalah berlaku, dan terpaksa buat panggilan yang penting
terutamanya panggilan kecemasan. Pada masa yang sama pula, bateri telefon
sedang nazak.

Dalam situasi sebegini, power banklah,
yang menjadi penyelamat membekalkan kuasa kepada telefon yang sedang nyawa-nyawa
ikan. Cirinya yang mudah dibawa ke mana-mana dan mampu menyimpan kapasiti
bateri yang besar menjadikannya pilihan ramai.

TULEN VS TIRUAN: MEMBEZAKANNYA UNTUK
MENDAPATKAN YANG TULEN

Namun begitu, dengan kepesatan
teknologi yang ada kini, bukan saja peranti atau peralatan elektronik menjadi
semakin canggih, bahkan produk-produk tiruan juga semakin bercambah bak
cendawan tumbuh selepas hujan.

Lambakan produk tiruan, contohnya
power bank menimbulkan kekeliruan kepada pengguna ketika membelinya. Oleh itu,
sebagai langkah berhati-hati, saya kongsikan kepada anda beberapa tip untuk
membezakan antara yang tulen dengan tiruan sehingga anda berjaya mendapatkan
power bank yang tulen.

Langkah pertama sebelum anda membeli power
bank adalah dengan merujuk laman web pengeluar power bank yang
terkemuka. Antara produk power bank terkemuka di pasaran Malaysia yang boleh
saya senaraikan ialah Pineng, Pisen, Xiaomi, Aukey dan Anker.**

**mungkin ada jenama lain yang saya terlepas
pandang, boleh kongsikan di ruang komen

Tujuan merujuk laman web tersebut adalah untuk
menyemak dan mendapatkan maklumat power bank dari segi kod produk, kapasiti
bateri dan harga.

Di bawah ini, saya cuba ringkaskan perbezaan
yang dapat dilihat antara tulen dan tiruan dari ketiga-tiga aspek yang saya
sorotkan (highlight) sebelum ini.

Perkara pertama yang anda perhatikan ketika
menelusuri laman web power bank, tentulah senarai produk yang ditawarkan. Tetapi
jangan lupa perhatikan sekali kod produk di sebelahnya.

Kenapa kod ini penting? Jawapannya, ada
sesetengah power bank di pasaran meskipun memiliki nama yang serupa dengan yang
tulen namun kodnya pula berbeza. Jadi, jika kod itu tidak disenaraikan pada
laman web produk yang tulen maka tentu-tentunya ia adalah tiruan.

Selain kod, kapasiti bateri yang dipaparkan
juga perlu diberi perhatian. Sesetengah produk tiruan bagi mengelakkannya
dikesan, kodnya turut meniru yang tulen. Namun, apabila melihat dari segi kapasiti
baterinya, ia berlainan.

Dalam aspek ini juga, kebiasaanya produk tulen
menawarkan kapasiti bateri sebanyak 5 ribu, 6 ribu, 10 ribu, 15 ribu, dan 20
ribu mAH. Manakala produk tiruan, kebiasaannya mereka menawarkan kapasiti
bateri yang terlalu rendah atau terlalu tinggi seperti 1 ribu, 3 ribu atau 30
ribu mAH. Jika kapasiti bateri yang anda jumpai berlainan dengan kebiasaan yang
tulen, berkemungkinan produk itu tiruan. Apa-apa pun, pastikan rujuk pada laman
web pengeluar.

Aspek harga tidak terkecuali untuk
diperhatikan secara teliti kerana kebanyakan pembeli mudah terpedaya dengan
harga yang begitu murah sehinggakan terbeli produk yang tiruan.

Power bank yang tulen biasanya dijual pada
harga yang sepadan dengan kapasiti baterinya manakala yang tiruan pula dijual
dengan harga terlalu murah. Sebagai contoh, untuk power bank berkapasiti 20
ribu mAH, yang tulen biasanya dijual dalam lingkungan harga RM50 ke atas dan
tiruan dalam harga RM20.

Perbezaan harga yang jauh adalah kerana produk
tiruan dikilangkan dengan kos yang rendah dan bahan yang tidak berkualiti.

Ringkasnya, langkah merujuk laman web
pengeluar ini amatlah berguna ketika membeli power bank lebih-lebih lagi
melalui kedai atas talian seperti Shopee dan Lazada.

Bagi mereka yang
memilih kedai bukan atas talian, mereka berpeluang untuk membelek-belek power
bank sebelum melakukan pembelian. Oleh itu, berikut aspek yang perlu diambil
kira.

Ketika
membelek-belek power bank, perhatikan secara teliti pada bahan yang digunakan.

Pertama, dari
segi luaran iaitu bahan kerangka penutup, produk tulen diperbuat daripada bahan
plastik yang berkualiti seperti ABS dan PVC manakala produk tiruan hanya
berkerangkakan plastik yang murah dan nipis menyebabkannya tidak selesa
digenggam juga panas ketika dicas.

Setelah melihat
kepada luaran power bank, pasti anda ingin tahu isi dalamannya. Tapi sayangnya,
anda tidak dibenarkan mengumpil. Oleh itu, cara mudah untuk mengetahui isi
dalamannya adalah dengan  merasakan berat
power bank.

Produk tiruan
terasa ringan ketika digenggam berbanding produk tulen kerana isi dalamannya
hanyalah litar mudah dan beberapa plat besi atau kampit kecil pasir berperanan
sebagai pemberat.

Sambil-sambil
membelek power bank, anda disarankan untuk melihat pembungkusannya sekali.

Power bank yang
tulen dibungkus dengan rapi di dalam kotak yang premium manakala yang tiruan
hanya dibungkus ala kadar di dalam kotak yang murah dengan warna pudar yang
tidak menarik, bahkan perkataan dan keterangan padanya tidak jelas atau
mempunyai banyak kesalahan ejaan.

Selain itu, sesetengah
pengeluar meletakkan pelekat pengesahan yang mempunyai lapisan perak pada kotak
pembungkusan mereka. Pembeli perlu menggores lapisan tersebut dan memasukkan
nombor siri di laman web pengesahan disediakan oleh pengeluar. Jika nombor siri
disahkan wujud dalam pangkalan data, ia adalah tulen manakala sebaliknya, ia
adalah tiruan.

Selain itu, aspek
umum lain yang perlu dititikberatkan ketika membeli power bank tidak kira sama
ada melalui kedai atas talian atau bukan ialah:

Anda boleh
meminta peniaga atau pengedar power bank untuk memaparkan surat keizinan
penjualan dari syarikat pengeluar. Ini bagi membuktikan mereka menjual produk
yang sah dan tulen.

Kegagalan mereka
berbuat demikian memberikan isyarat mereka menjual produk yang tiruan.

Peniaga atau
pengedar power bank yang tulen memberikan tempoh jaminan selama setahun atau
mungkin lebih kepada pembeli. Berbeza denngan produk yang tiruan, peniaga tidak
mampu menawarkan tempoh jaminan yang panjang iaitu kira-kira hanya 1-3 bulan
kerana mereka ingin melepaskan diri daripada tanggungjawab sekiranya berlaku
apa-apa kerosakan.

KENAPA KENA BELI
POWER BANK TULEN?

Saranan untuk
membeli power bank tulen bukan semata-mata soal memerangi produk tiruan yang
melanggar hak cipta ataupun mengelakkan kerugian, tapi ia lebih kepada isu
keselamatan.

Power bank yang
tulen mempunyai system perlindungan litar yang lengkap supaya jangka hidup
power bank lebih lama atau mengelakkan kemalangan litar pintas atau lebih teruk
lagi, letupan daripada berlaku. Antara system perlindungan tersebut ialah
perlindungan cas berlebihan, voltan berlebihan, discas berlebihan, suhu dan
haba.

Power bank tiruan
pula tidak mempunyai system sebegitu. Ini mengakibatkan beberapa impak buruk
seperti:

(1) Power bank
mengambil masa terlalu lama untuk dicas. Contoh: sehingga 24 jam

(2) Power bank
hanya boleh mengecas sesebuah peranti sebanyak satu atau dua kali sahaja. Lebih
teruk lagi, selepas itu ia terus tidak boleh digunakan.

(3) Power bank
kehilangan banyak kuasa walaupun hanya dibiarkan beberapa ketika sahaja.

(4) Power bank
tidak dapat digantikan dengan baru jika ada kerosakan kerana jaminan yang tidak
sah atau terlalu singkat

(5) Power bank
meletup atau meledak. Ini ialah impak yang paling buruk, boleh menjejaskan
keselamatan anda.

AGAR POWER BANK
LEBIH TAHAN LAMA: TIP JAGAAN

Untuk memastikan
power bank tahan lama, tidak cukup sekadar hanya membeli produknya yang tulen
sahaja tetapi cara penjagaannya juga perlu dipandang berat.

Berikut tip mudah
untuk menjaganya supaya ia dapat digunakan dalam tempoh yang lama:

(1) Jangan biarkan power bank tidak digunakan
dalam tempoh yang lama.

Sebab: Ini boleh menyebabkan bateri di dalam
power bank discaj (mengalir keluar) dan memendekkan jangka hidup power bank
anda.

(2) Jangan cas power bank terlalu lama atau
sekejap.

Sebab: Mengelakkan cas berlebihan (overcharge)
atau gangguan litar.

(3) Elakkan power bank daripada kerap terjatuh

Sebab: Mengelakkan gangguan litar dan bateri
akibat hentakan.

(4) Jauhkan power bank daripada air (percikan,
tumpahan, tenggelam)

Sebab: Mencegah kerosakan litar dan
pengaratan.

(5) Tidak meletakkan power bank dalam ruangan
yang terlalu kedap contohnya di dalam kereta atau di bawah cahaya matahari

Sebab: Mengelakkan power bank memerangkap haba
yang boleh menyebabkan letupan

6) Gunakan kabel pengecas yang tulen atau
berpadanan dengan power bank

Sebab: Mengelakkan voltan berlebihan
(overvoltage) dan kerosakan peranti (seperti ghost touch -skrin bergerak sendiri
tanpa disentuh-)

PENUTUP

Sememangnya power
bank menjadi keperluan kepada pengguna telefon pintar lebih-lebih lagi telefon
mereka yang baterinya berkapasiti kecil. Oleh itu, bagi memenuhi keperluan
inilah, saya kongsikan tip membeli dan menjaga power bank supaya anda berpuas
hati ketika menggunakannya.

Saya harap anda
berpuas hati dengan artikel pertama saya ini. Ucapan jutaan terima kasih kepada
mereka yang sudi membaca artikel ini sehingga ke penghujungnya. Jangan lupa,
untuk mengikuti akaun media social saya: Facebook dan Youtube serta tinggalkan pendapat dan
tanggapan anda.

RUJUKAN

(1) 6 jenis pengguna telefon pintar di
Malaysia, Harian Metro: https://www.hmetro.com.my/node/110437

(2) Beware of Fakes, pineng.com: https://pineng.com.my/Beware-Of-Fakes

(3) Cara nak tahu powerbank Pineng
original, sifupowerbank.com: https://sifupowerbank.com/cara-nak-tahu-powerbank-pineng-original/

(4) Genuine versus fake Xiaomi Mi
Powerbank, powerbanktalk.com: https://www.powerbanktalk.com/genuine-versus-fake-xiaomi-mi-power-bank/

(5) Power bank maintenance tips,
batteryscout.com: https://batteryscout.com/power-bank-maintenance-tips/

(6) Bagaimana powerbank boleh meletup,
sifupowerbank.com: https://sifupowerbank.com/bagaimana-powerbank-boleh-meletup-2/


100  Hujah Kenapa Kena Sokong Kempen #BMBF

Oleh: Abdul Muein AbadiPensyarah Program Sains Politik Universiti Kebangsaan Malaysia (UKM)


Sejak Bila Kita Makan Popcorn Di Pawagam?

Kalau pergi tengok wayang, pasti hampir semua daripada kita tidak terlepas untuk membeli popcorn. Tapi kenapa popcorn? Kenapa bukan murukku dan kuih seri muka?

Sebenarnya, dulu popcorn diharamkan untuk dibawa masuk ke pawagam. Ini kerana, popcorn dianggap sebagai makanan murahan yang layak duduk di sarkas dan funfair sahaja. Malah, gaya penjaja menjual popcorn di jalanan dianggap sebagai jijik oleh pemilik pawagam.

Anda semua perlu tahu bahawasanya ketika itu, pawagam tidak berfungi seperti hari ini. Pawagam hanya dikhususkan untuk golongan elit kerana menayangkan silent film. Silent film pula merupakan filem tanpa dialog yang memerlukan penonton memiliki ilmu untuk menafsir segala plot dan naratif secara visual. Bagi penonton biasa terutamanya rakyat marhaen, filem sebegini agak membosankan.

Menjelang 1927, filem berdialog mula disiarkan di pawagam lantas membuatkan kehadiran penonton semakin tinggi. Masalahnya kehadiran itu disumbangkan oleh rakyat marhaen dan mereka mahukan makanan ringan sebagai kudapan ketika menonton filem. Pemilik pawagam tahu, makanan ringan tersebut adalah popcorn kerana paling murah.

Melihat betapa murah dan hinanya popcorn ini, pemilik pawagam tidak membenarkan makanan ringan itu dibawa masuk. Hal ini berikutan popcorn akan mengganggu suasana kelas pertama dalam pawagam.

Namun kehadiran The Great Depression telah mengubah segalanya. Pemilik pawagam terpaksa menurunkan harga tiket bagi memastikan mereka terus bertahan dan membenarkan popcorn di bawa masuk. Popcorn dibenarkan di pawagam kerana makanan lain menjadi sangat malah sehingga mustahil untuk rakyat membeli. Langkah ini berjaya apabila semakin ramai memenuhi ruangan tontonan. Biarpun penuh, para pemilik pawagam masih lagi tidak mampu menjana banyak keuntungan.

Fikir punya fikir pemilik pawagam mendapat idea secara situasi menang-menang bersama penjual popcorn. Pemilik pawagam akan membenarkan penjual popcorn membuka gerai di hadapan bangunan mereka sehingga keuntungan meningkat. Sebagai gantinya penjual popcorn perlu membayar sewa secara harian.

Lama-kelamaan, pemilik pawagam melihat cara ini tidak menguntungkan. Sebabnya penjual popcorn dapat banyak untung, sedangkan bayaran sewa kepada pemilik pawagam tetap sama.

Jadi pemilik pawagam mula merenovasi sedikit bangunan mereka agar sesuai untuk menghasilkan popcorn. Hasilnya, pemilik pawagam berjaya memperolehi keuntungan berlipat gali ganda daripada biasa. Malah dapat mengeluarkan mereka daripada masalah kemelesetan ekonomi yang melanda sebelum itu.

Akhirnya, pemilik pawagam menyedari bahawasanya popcorn boleh menjadi sumber pendapatan utama mereka dengan syarat harga tiket mestilah murah. Maka bermula penjualan tiket yang agak murah tetapi disertakan dengan popcorn berharga mahal.

Sejak itu, kesemua pawagam yang wujud di dunia ini mula mengikut model perniagaan tersebut. Model perniagaan sebegini juga dipakai oleh premis-premis lain seperti kedai Eco RM2.20. Caranya mereka menjual barangan murah dengan harga RM2.20. Sebagai pelanggan kita tidak menyedari hal ini kerana telah dilekakan dengan harga begitu murah. Sebagai contoh Maggi cup di pasar raya lain berharga RM1.90 tetapi di Eco berharga RM2.20.

Kesimpulannya, langkah bijak yang digunakan oleh pawagam sangat berjaya dan tidak pernah dipersoalkan oleh pelanggan walaupun harga naik setiap tahun.

Kepada peniaga di luar sana, anda boleh meniru cara ini untuk mengwujudkan ilusi dan persepsi bahawa produk anda murah.

RUJUKAN:

Geiling, N. (2013, Oktober 3). Why do we eat popcorn at the movies? Smithsonian Magazine. Dipetik daripada https://www.smithsonianmag.com/arts-culture/why-do-we-eat-popcorn-at-the-movies-475063/

Orville Redenbacher’s. (n.d). Why do popcorn and movies go together? Dipetik daripada https://www.orville.com/articles/why-do-popcorn-and-movies-go-together

Will. (2018). Why do we eat popcorn at the cinema. English Live. Dipetik daripada